Reformska agenda: Reforma penzijskog sistema i socijalna politika | Krajina.BA\nReformska agenda: Reforma penzijskog sistema i socijalna politika\nPenzijski sistemi u Federaciji Bosne i Hercegovine kao i u drugom entitetu su finansijski neodrživi.Od predstavnika vlasti u 2017. godini očekuje se da počnu provoditi mjere iz Reformske agende koje su preuzeli kao obavezu u procesu evropskih integracija BiH.\nMinimalna penzija u Bosni i Hercegovini iznosi 326 KM i prima je oko 220.000 korisnika.\n– Agenda je utvrdila esencijalna pitanja, ali se nedovoljno čini na realizaciji ovog dokumenta, kaže za Krajina.ba predsjednik Izvršnog odbora Saveza udruženja penzionera FBiH Omer Omerefendić.\nDinamika isplate penzija u Federaciji BiH pogoršava se već šest godina, penzije u Federaciji BiH kasne od četiri do četrdeset dana.\nU kontekstu novog zakonskog rješenja za PIO/MIO Omerefendić od federalne vlasti očekuje nekoliko rezultata.\n-Tražimo od Vlade da popravi položaj penzionera i očekujemo da utvrdi pravičniji sistem izračuna penzija tj. bodovni sistem jer je sadašnji način izračuna koji se koristi od 1998. godine prevaziđen.Također, očekujemo da će vlada uvesti obavezu isplate penzija na vrijeme i preći na budžetsko poslovanje, kazao je Omerefendić.\nU Vladi Federacije BiH očekuju da će se penzijski sistem stabilizirati usvajanjem novog Zakona o penzijskom i invalidskom osiguranju koji je pripremljen i očekuje se razmatranje i usvajanje u Domu naroda. Zakon predviđa da se obračun penzije bodovnom formulom zasniva na stažu osiguranja i uplaćenim doprinosima.Kako je potvrđeno u Vladi FBiH iznos penzije bi trebao biti utvrđen na način da se ukupan broj bodova ostvarenih u radnom vijeku množi s vrijednosti boda. Vrijednost boda bi trebala biti 13.6 KM.\n– Penzioneri koji su penzionisani prije 1999. godine su oštećeni i trebalo bi da se novim rješenjem takva situacija prevaziđe, smatra Omerefendić.\nOd početka provođenja Agende 2015. godine odnos zaposlenih i penzionera uglavnom stagnira.U Federaciji BiH iznosi 0,88:1, a u drugom entitetu taj odnos je nepovoljniji i iznosi 1,07:1.\nOrganizacija Centri civilnih inicijativa u svom Izvještaju o stanju nacije III navodi da je ukupan deficit federalnog Fonda veći od 200 miliona KM.Za uspjeh reformi penzijskog sistema krupan teret predstavlja komercijalno zaduživanje pokrenuto u 2016. godini jer se penzije proteklih godinu dana većim dijelom finansiraju iz kredita i pozajmica.\nVlade na svim nivoima u BiH morat će preduzeti konkretne aktivnosti u pogledu socijalne nejednakosti te kroz Reformsku agendu pokušati uspostaviti efikasan sistem socijalne zaštite. Naknade za nezaposlena lica su veoma niske u odnosu na zemlje u regionu i obračunavaju se jednako za svakog prema visini prosječne plate u FBiH. Novi sistem naknada bi trebao određivati iznose prema visini i trajanju uplate doprinosa onih koji su izgubili posao.\nU Federaciji BiH u protekloj 2016. godini doneseno je više značajnih zakona, među kojima Zakon o radu, izmjene Zakona o osnovama socijalne zaštite, zaštite civilnih žrtava rata i zaštite porodica sa djecom, Zakon o hraniteljstvu, Zakon o jedinstvenom registru korisnika gotovinskih naknada i Strategija za poboljšanje prava i položaja osoba sa invaliditetom 2016 – 2021. godina.\nNa sjednici Doma naroda federalnog Parlamenta usvojen je i Zakon o dobrovoljnim penzijskim fondovima kao dio Akcionog plana za provedbu Strategije za reformu penzijskog osiguranja. Donošenjem ovog zakona bila bi stvorena pravna osnova za razvoj penzijskog sistema u FBiH.\nAkcioni planovi Vijeća ministara,Vlade Federacije i Vlade Republike Srpske za realizaciju Reformske agende sadrže ukupno 172 mjere. Akcioni plan Vijeća ministara ima 33, Vlade FBiH 61, Vlade RS 78 mjera.Prema posljednjem Izvještaju CCI-a od ukupnog broja mjera usvojeno je njih 75, odnosno 43 posto,u proceduri je 55 mjera ili 32 posto,dok 43 mjere ili 25 posto nije razmatrano.\nPrethodni članakUpitnik Evropske komisije – najveći izazov usaglašavanje odgovora\nNaredni članakOdržan forum u Bihaću


Razvojna agencija startovala sa osam milijardi dinara\nBeta 15. januara 2016. 09:30\nRazvojna agencija Srbije, koja je zvanično počela da radi 11. januara, za podsticaje investitorima će na raspolaganju imati ukupno osam milijardi dinara, izjavila je danas Predsednica Upravnog odbora novoformirane agencije Tamara Jurenić.\nOna je za Radio-televiziju Srbije rekla da je Razvojna agencija (RAS) osnovana Zakonom o ulaganjima koji je stupio na snagu u novembru prošle godine, čime su ugašene SIEPA i Nacionalna agencija za regionalni razvoj.\n„Zvanični početak rada je upis u registar u Privrednom sudu, 11. januara. Pripremna faza traje mesecima, u završnoj fazi smo preuzeli projekte iz SIEPE i NARR-a“, rekla je Jurenićeva.\nOna je istakla da nije bilo mogućnosti za spajanje dve stare agencije, te je osnivanjem Razvojne agencije na neki način „raskršćeno sa prošlošću“.\n„RAS će samo u nekom delu biti 50 odsto najboljeg što su bili NARR i SIEPA. Ostalih 50 odsto će biti novi projekti“, kazala je Jurenićeva.\n„Zakonom o ulaganjima uvedena je mogućnost i za domaće investitore“, rekla je Jurenićeva.\n„Imenovaćemo uskoro v. d. direktora, pa ćemo raspisati konkurs za direktora RAS-a“, navela je Jurenićeva.\n„S druge strane, u tim agencijama ima dosta kvalitetnog kadra, svi mogu da konkurišu i da nadju mesto u Razvojnoj agenciji kad istekne rok od dobijanja otpremnine do zakonske mogućnosti da se konkuriše za neki od poslova u državnoj upravi“, naglasila je predsednica Upravnog odbora RAS-a.\n„Ocene se ne rade na osnovu subjektivnog osećaja, već da li je firma dovoljno kredibilna da dobije podsticaj“, navela je Jurenićeva.


Zvezda slavila protiv Igokee u Laktašima, Volden najefikasniji - SPORTSKI ŽURNAL\nZvezda slavila protiv Igokee u Laktašima, Volden najefikasniji\nUtakmica je odigrana bez prisustva publike uz poštovanje svih zdravstvenih protokola u dvorani u „Laktašima“\nKošarkaši Crvene zvezde zabeležili su još jednu pobedu u pripremnom periodu, u sredu su kao gosti u Laktašima savladali Igokeu sa 72:61 (19:25,21:6, 17:13,14:18).\nCrveno-beli su tako posle Mege, FMP-a, Karšijake i Turk Telekom (nakon što su bili primorani iz predostrožnosti da odustanu od utakmice sa EFES-om i turnira u Moskvi), imali još jednu dobru proveru pred start nove sezone protiv Igokee.\nNajefikasniji u ekipi Crvene zvezde koja je nakon prve četvrtine serijom 11-0 preuzela kontrolu nad utakmicom, dobila drugu deonicu 21:6, i vodila na poluvremenu 40:31, bio Kori Volden sa 15 poena.\nKK Crvena zvezda: Hal 10, Volden 15,Lojd 4,Uskoković, Davdiovac 10, Lazić 4, Rit 8+5sk, Radanov 2, Dobrić 4, Jagodić-Kuridža 6,Simanić, Kuzmić 8+9 sk.\nU ekipi Igokee najefikasniji je bio Amerikanac Karmajkl sa 13 poena, dok je nekadašnji centar crveno-belih Nikola Jovanović ubacio 8. Ekipa Crvene zvezde se odmah nakon utakmice vraća za Beograd.\nO’Brajant potpisao za Zvezdu: Zna se šta donosim, znam i gde sam došao


CVIJANOVIĆ: Od cijele BiH nastoje napraviti Mostar | Poskok.info\nCvijanovićeva je izjavila da je do prije pola godine smatrala da Srpska treba doprinositi procesu formiranja vlasti na razini BiH, ali više ne razmišlja tako, jer Republika može funkcionirati samostalno i bez BiH, ali je napomenula i da trpi određenu štetu zbog zaustavljenih projekata.\n“Smatram da će sve to ojačati Republiku Srpsku i da će ovo neformiranje vlasti ojačati svijest naših građana da smo kadri i da možemo sami, da znamo tko smo i što smo i da ne damo da nam se to dira. Hoćemo živjeti zajedno, ali nećemo i ne damo da nam se bilo što nameće, jer ni mi nikome ništa ne namećemo”, rekla je Cvijanović za “Glas Srpske”.\nOna je navela da za zastoj u procesu formiranja vlasti na razini BiH najodgovornijim smatra podjednako SDA i ljude iz Republike Srpske koji su izgubili izbore i sjede u foteljama bez ikakvog političkog legitimiteta, ali i bez funkcionalnosti.\n“Ne želim od odgovornosti izuzeti ni međunarodnu zajednicu, jer je netko nasavjetovao SDA da se ponaša tako kako se ponaša”, naglasila je Cvijanović.\nCvijanović smatra da je trebalo da se ljudi iz SDS-a i PDP-a, koji su na funkcijama na razini BiH, povuku, jer je neumoljiva činjenica da su im građani nakon četiri godine njihove vlasti u Sarajevu rekli da nisu zadovoljni i da tamo treba doći netko drugi.\nOna je napomenula i da formiranje vlasti za nju više nije politička tema, jer je dobila dokaz da se može i bez toga, te je u tom kontekstu spomenula Mostar u kojem se već dugo ne mogu održati izbori.\nCvijanović je navela da je ovo jedna politička igra u kojoj od cijele BiH nastoje napraviti Mostar s varijacijom da se tamo uopće ne mogu održati izbori, a u BiH mogu, ali se ne mogu sprovesti rezultati.\nPrema njenim riječima, to namjerno rade u Sarajevu s ciljem da svijetu pokažu da BiH ne može da funkcionirati i traže da bude potpuno centralizirana zato što je mrze ovakvu kakva je, jer mrze Republiku Srpsku, entitete, županije.\nCvijanović je istaknula da će sve ovo ojačati Srpsku, te da se u Sarajevu varaju ako su mislili da će je nečim uvjetovati i pogaziti, jer se sve događa kontra.\n“Ne trebamo trošiti energiju, jer smo došli u situaciju da imamo ljude koji navodno brane BiH, a oni je u stvari urušavaju. I što mi trebamo raditi, usmjeriti sav svoj politički rad na to da spašavamo ono što oni urušavaju?, upitala je Cvijanović.\nGovoreći o prvoj godini svog mandata, Cvijanović smatra da je bilo prilično dinamično, da je godina bila izazovna, ali da je najznačajnije da su institucije stabilne i da izvršavaju obveze prema građanima.\nOna ja napomenula da je na ekonomskom planu najveći izazov bila uporna borba za povećanje broja novih radnih mjesta i usporedo s tim stvaranje pretpostavki za povećanje plaća i mirovina, te istaknula da su te aktivnosti nastavljene.\n“Pored toga, uzimajući u obzir nefunkcioniranje Vijeća ministara, izazov je bio održati naše krupne infrastrukturne projekte, pri tome raditi na povećanju plaća, mirovina, uvođenju novih socijalnih prava i svemu ostalom, ali smo u tome uspjeli. Na političkom planu uvijek postoje izazovi pogotovo u ovakvoj BiH u kojoj dominiraju politike iz Sarajeva koje su uporno usmjerene protiv Republike Srpske zbog čega stalno morate biti budni”, dodala je Cvijanović.\nKometirajući rad premijera Radovana Viškovića i njegovog kabineta, Cvijanović smatra da Vlada radi dobro. “Oni su na liniji onoga što je od ranije zacrtano i prepoznaje se taj kontinuitet i opredjeljenje da imamo jake institucije i da uvijek trebamo težiti da rade još bolje i još više”, rekla je Cvijanović.\nKada je riječ o procesu europskih integracija BiH, Cvijanović smatra da je u totalnom zastoju jer nije urađena jednostavna stvar, a to je sprovođenje izbornih rezultata.\nCvijanović je istakla da se pojavila nova dimenzija koja prolazi nedovoljno zapaženo, a to je da je Makedonija u prosincu 2005. godine dobila status kandidata i da 14 godina nakon toga ne može dobiti datum za početak pregovora, iako je uradila sve što je od nje traženo, te da u svemu tome ima simbolike.\n“Mi trebamo usvajati standarde koji su dobri za naše građane i ako nas to dovede do članstva u EU, koja će sigurno biti drugačija nego sada, to će biti odlično”, rekla je Cvijanović, te podsjetila kako je i ovdje postavljano mnogo uvjeta i upitala gdje bi bili da se na sve njih pristalo.\nOna je podsjetila da su prilikom potpisivanja Sporazuma o stabilizaciji i pridruživanju svi govorili da će odmah nagrnuti investitori, ali da se ništa epohalno nije dogodilo zbog čega je na neki način i razočarana./Srna/HMS/


Otkriveno - Ovo su uslovi koje je Pogba postavio Barsi, Juve ima popust!\nIzvor: Sportske.net, 27.Sep.2018, 11:50\nPol Pogba čvrst u nameri da ode u januaru, spreman da žrtvuje i novac, ali veći je problem Junajted. Samo, da li bi i odlazak Murinja značio da bi Francuz igrao bolje?\nPol Pogba bi u januaru da napusti Junajted, to se manje-više zna, ali čini se da će se njegovi zahtevi teško uklopiti u planove Katalonaca.\nNaime, on je spreman da smanji platu, ali i dalje traži 12 miliona evra po sezoni, uz Rajolinu "masnu" proviziju, za Barselonu je to previše.\nSa >> Pročitaj celu vest na sajtu Sportske.net << druge strane, Juventus ostaje opcija koju Francuz preferira, zbog povratka u Torino bi bio još spremniji da smanji platu, ali i oni nemaju novac da ga plate 10 miliona po sezoni, mada se priča da bi kao u slučaju Ronalda u pomoć mogli da priteknu sponzori, kako bi se Francuz vratio u klub.\nVeći problem od Pogbine plate bi bilo obeštećenje, Junajted traži više od 220 miliona evra, to neće platiti niko.\nPSŽ je takođe zainteresovan, ali Pogba ne želi da se vrati u rodni grad, niti da igra u francuskom šampionatu.\nU međuvremenu, Džejmi Karager smatra da čak i ako ode Murinjo, Pogba neće postati bolji igrač.\n"On ima previsoko mišljenje o sebi. On je dobar, ali ne i veliki igrač. Kakva Barselona, šta bi on njima doneo ili Juventusu? U ovom trenutku on ne bi imao mesta da igra u tim klubovima", osuo je paljbu nekadašnji kapiten Liverpula.\nSportske.net: Murinjo i Pogba - šta se zapravo dešava na Old Trafordu?


Celokupna infrastruktura će koštati 17,5 miliona evra; Foto: SMATSA\nNovi toranj visine 75 metara sa kupolom površine 100 metara kvadratnih će svojim aneksom biti povezan sa postojećom zgradom centra.\nKrajem decembra potpisan je ugovor o nabavci radova i izgradnji aneksa zgrade Centra kontrole letenja Beograd sa tornjem Aerodromske kontrole letenja. Ugovor su u prisustvu ministarke građevinarstva, saobraćaja i infrastrukture Zorane Mihajlović potpisali direktor kontrole letenja Srbije i Crne Gore (SMATSA) Predrag Jovanović i direktor društva „Energoprojekt visokogradnja“ Zoran Mihailović, piše TangoSix.\nVrednost ugovora je 17,5 miliona evra, a prvi radovi počeće odmah posle novogodišnjih praznika, rečeno je nakon potpisivanja u Vladi Srbije. Izvođač radova je konzorcijum koji čine: „Energoprojekt visokogradnja“, „Energoprojekt oprema“ i EMPEX. Ugovor je deo programa modernizacije kontrole letenja a investicioni program SMATSA je do 2023. vredan ukupno 126 miliona evra i finansira se iz sredstva Evropske banke za obnovu i razvoj (EBRD), Evropske investicione banke (EIB) i SMATSA.\nAerodrom će dobiti toranj kakav zaslužuje, najmoderniji i najlepši. Biće to pametna i energetski efikasna zgrada.\nNovi toranj visine 75 metara sa kupolom površine 100 metara kvadratnih će svojim aneksom biti povezan sa postojećom zgradom centra. Direktor kontrole letenja Srbije i Crne Gore (SMATSA) Predrag Jovanović izjavio je da će aerodrom dobiti toranj kakav zaslužuje, najmoderniji i najlepši i da je reč o ‘’pametnoj i energetski efikasnoj zgradi’’. Direktor „Energoprojekt visokogradnje“ Zoran Mihailović je naveo da su njihovi kapaciteti spremni i da se nada da će radovi početi posle Nove godine i praznika.\nPotpisani ugovor deo je Programa SUSAN – Modernizacije sistema kontrole letenja. Ministarska Zorana Mihajlović izjavila je da je 2019. godina bila godina infrastrukture, istakla je da više od 50 godina nije napravljen novi toranj koji je svakako potreban, ako se ima u vidu razvoj aerodroma „Nikola Tesla“. Poručila je da je vazdušni saobraćaj važan za razvoj Srbije.\n– Za nas je 2019. bila godina infrastrukture, mnogo smo uradili u svim sektorima, ali mogu da kažem da je vazdušni saobraćaj još od 2014. bio vid transporta koji je već bio po standaridma u EU. Mnogo smo ulagali u vazdušnom saobraćaju, u aerodrome Nikola Tesla u Beogradu, kao i aerodrome u Nišu i Kraljevu – rekla je Mihajlović i podsetila da se pre toga dugo nije ulagalo u vazdušni saobraćaj.\nNovi toranj visine je 75 metara sa kupolom površine 100 metara kvadratnih; Foto: SMATSA\nToranj i u Nišu\nMihaljovićeva je naglasila da država itekako smatra da je to važan vid saobraćaja u koji treba ulagati i najavila da će početi izgradnja tornja na aerodromu u Nišu pošto je taj aerodrom važan za taj deo zemlje. Takođe, ona je istakla da će 2020. početi i izgradnja nove piste na aerodromu kod Kraljeva.\n#aerodrom #EMPEX #energoprojekt #Energoprojekt oprema #Energoprojekt visokogradnja #nikola tesla #SMATSA #toranj #toranj nikola tesla\nOvo je tolki užas da me sramota što sam srbin.\nMinistarka bi trebalo da podnese ostavku.


Održana likovna kolonija na Mišaru - RTV Šabac\nOdržana likovna kolonija na Mišaru\n7. avgust 2018. 16:27\nU okviru "Mišarskih svečanosti" održana je trodnevna Likovna kolonija, u kojoj je stvaralo pet umetnika, a njihovi radovi biće predstavljeni u oktobru. U okviru svečanosti, u četvrtak će - u galeriji u Mišaru biti otvorena izložba akademskog slikara Dragiše Marsenića. Brojni su programi u Mišaru narednih dana, a centralna svečanost, uz državnu ceremoniju i akademiju, biće u ponedeljak,13.avgusta.\nPoznati šabački slikari i likovni pedagozi Dragan Jovanović Rile, Mileta Đurić i Dušan Nešković, i studenti Fakulteta primenjenih umetnosti - vajarstva Luka Đurić i grafičkog dizajna - Nikola Mijailović, još jednom pokazuju da je Mišar trajna inspiracija. Kako kaže Dušan Nešković, "dobra inspiracija u istorijskom smislu, u okviru tradicije i poštovanja tradicije, posebno u okviru "kulture sećanja", koja je bitna za svaku zajednicu.\n"Mišar uvek otvara vidike", kaže Dragan Jovanović Rile, a Mileta Đurić da je u mišarskim predelima i hrastovima u Trbušcu našao zanimljive likovne detalje.\nJednostavno, pogled kod mišarskih bunara opredelio je pejzaž za slikanje, otkriva Nikola Mijailović. Dodaje da je, u Mišaru, sve osim vrućine bilo lepo. A najlepše što je kolonija bila spoj onih starijih, iskusnijih i mladih, pa se moglo dosta naučiti.\n"Zaista je lep osećaj biti u Mišaru, i velika je čast biti sa ovim umetnicima u Mišaru", poruka je Luke Đurića. Iako ima drugare u Mišaru, prva mu je poseta - i "nije znao koliko je specifičan i interesantan kraj.\nIzložba radova ovogodišnjeg saziva Likovne kolonije Mišar biće u oktobru,a\nMišarske svečanosti se nastavljaju u četvrtak izložbom akademskog slikara Dragiše Marsenića, predsednika Skupštine Zadužbinskog društva "Prvi srpski ustanak" Mišar. Bogat program nastavlja se u Mišaru sve do centralnog događanja, 13.avgusta, uz državnu ceremoniju, kod spomenika Karađorđu i mišarskim junacima.\nU "Krugu 10" slike iz Srpsko-ruske likovne kolonije iz Šida\nŠabačko Udruženje likovnih stvaralaca "Krug 10", uspostavilo je saradnju sa Udruženjem srpsko-ruskog prijateljstva iz Šida. Tim povodom u Šapcu je...\nGosti "Kruga 10" umetnici iz Šida\nŠabačko Udruženje likovnih stvaralaca "Krug 10", sutra će ugostiti kolege umetnike iz Šida. Članovi Udruženja srpsko-ruskog prijateljstva predstaviće...\nSutra u Drenovcu - "Vreme kad nisu trebale cipele"\nU okviru Svetosavskih dana, sutra u Parohijskom domu u Drenovcu planirano je otvaranje izložbe fotografija i promocija knjige "Vreme kad nisu trebale...\nTradicionalna Svetosavska izložba Marsenićeve škole slikanja\nTradicionalna, 32-ga svetosavska izložba radova polaznika Škole slikanja akademskog slikara Dragiše Marsenića, otvorena je u galeriji Biblioteke...


Neosvetljenim novosadskim biciklistima deljena svetla - Bajsologija\nNovosadska biciklistička inicijativa je protekle večeri oko 21 čas na Sunčanom keju kojim se kreće veliki broj biciklista, sugrađanima koji su vozili neosvetljene bicikle delila besplatna svetla.\nAkcija je deo kampanje „Biciklom noću“ koja je posvećena bezbednosti biciklista u uslovima vožnje bicikla noću i pri smanjenoj vidljivosti, podržane od strane Hajnrih Bel fondacije. Podeljeno je ukupno 50 kompleta svetala.\nReakcije biciklista su mahom bile pozitivne. Ipak pojedini biciklisti su izjavili da su već bili kažnjavani od strane policije zbog neosvetljenosti, ali da su odlagali kupovinu svetla, dok su neki čak mislili da je u pitanju skrivena kamera.\nBiciklistička udruženja iz Novog Sada, Beograda, Niša i Šapca protekle godine burno su reagovala na predlog izmene Zakona o bezbednosti saobraćaja i uvođenje obaveze korišćenja svetloodbojnih prsluka za bicikliste. Jedan od glavnih argumenata udruženja je da umesto uvođenje ove obaveze, kroz kampanje i zakonska rešenja pažnju treba posvetiti obavezi pravilne osvetljenosti i opremljenosti bicikla koja prema procenama udruženja u gradovima ne prelazi 30 odsto.


ZANUS TECHNOLOGY - Optimizacija za svakoga\nOvi obožavaoci robotike uz značajnu finansijsku podršku Evropske unije danas mogu da ponude novu generaciju inovativnih robotskih sistema za video-produkciju, koja će utabati put njenoj automatizaciji.\nSa ambicijom da izmene oblast produkcijske robotike razvili su idejno rešenje - motorizovanu PT glavu kamere, kao skup produkcijskih robota, koja je namenjena za studije i produkcijske kompanije. Zanus roboti obezbeđuju maksimalnu fleksibilnost i nude infrastrukturu koja pruža pristup sistemu za pokretanje kamere sa izuzetno malim kašnjenjem i velikom rezolucijom. Oni se mogu uspešno nositi sa zahtevima koji uključuju veoma sporo ili veoma brzo kretanje kamere bez potrebe za promenom robota ili njegovih delova, zato se koriste za različite vrste sadržaja, uključujući i sportske događaje visokog nivoa.\n”Inovativnost u našim proizvodima, za razliku od svega što se nudi na tržištu jeste što mi ne koristimo gotove elektronske proizvode koji su opšte namene, već našu ekspertizu iz drugih mehatroničkih proizvoda koristimo da razvijemo kontrolnu elektroniku posebno namenjenu robotima u video produkciji. Na ovaj način, podižu se performanse, preciznost, dobija se kompaktnije rešenje i mogućnost nižih cena prilagođenih širem tržištu“, ističe Marko Tanasković, vođa velikog tima Zanus koji čine stručnjaci od kojih su neki i doktorirali u inostranstvu, nakon čega su se vratili u Srbiju bez straha od neuspeha.\nNa putu od ideje do realizacije podrška kroz Program sufinansiranja inovacija značila im je da znatno ubrzaju proces razvoja robotike sa ciljem da se omogući svakome ko generiše prihode od video-materijala da priušti sebi sistem koji poboljšava kvalitet svake video produkcije, a u isto vreme koristi različite pametne softvere. Ova vrsta video-produkcijske opreme omogućava direktan striming, iznajmljivanje kamermana u bilo kom delu sveta i daljinsku kontrolu. Jedino ograničenje je neophodno posedovanje internet konekcije. Pokriva dva segmenta korišćenja, automatizovano ali i tradicionalno manualno upravljanje.\nKorisnici Zanus rešenja su pre svega inostrane kompanije, međutim sve više upita pristiže sa domaćeg terena. Ono što je domaćim proizvođačima mašina interesantno jeste mogućnost da dobiju elektroniku koja čini njihovu mašinu inteligentnom u smislu da može da radi auto-dijagnostiku, da na bazi snimanja parametara i ciklusa rada daje verovatnoću otkaza pojedinih delova, a da i proizvođaču ili dobavljaču delova daje informaciju o tome kako bi on na vreme mogao da pripremi neophodne zamenske delove.\nKao relevatan igrač na tržištu produkcijske robotike, Zanus želi da potpomogne rast tržišta automatizacije. Vodi se ličnom filozofijom, da agilnom organizacijom razvoja, hrabrom primenom rezultata iz akademske zajednice i upornim eksperimentisanjem sa novim metodologijama i pronalascima, inovacije u oblasti hardvera mogu da postanu i pristupačne i brze. Uspešni projekti koje su realizovali do sada koristeći ovu filozofiju potvrđuju da je tako nešto zaista moguće.


Srpska smanjila nezaposlenost, Federacija BiH povećala - Sputnjik Srbija\n21:05 17.09.2017 (osveženo 10:16 18.09.2017) Preuzmite kraći link\nU odnosu na mesec jun nezaposlenost u Republici Srpskoj u julu je smanjena za 0,95 odsto.\nU Distriktu Brčko nezaposlenost je manja za 0,05 odsto, dok je u Federaciji BiH povećana za 0,44 odsto, navodi se u izveštaju Agencije za rad i zapošljavanje BiH.\nPrema tim podacima, na nivou BiH broj nezaposlenih 31. jula bio je 486.309, te je u odnosu na jun blago povećan za 421 osobu ili 0,09 odsto.\nOd ukupnog broja ljudi koja traže zaposlenje njih 262.537 (53,99 odsto) su žene.\nU strukturi osoba koja traže zaposlenje bilo je 131.388 nekvalifikovanih radnika (27,02 odsto), polukvalifikovanih 8.246 (1,7 odsto), kvalifikovanih 159.310 (32,76 odsto), visokokvalifikovanih 2.366 (0,49 odsto), sa nižom stručnom spremom 1.245 (0,26 odsto), srednjom stručnom spremom 135.186 (27,8 odsto), visokom školskom spremom 6.967 (1,43 odsto) i sa visokom stručnom spremom 41.601 (8,55 odsto).\nnezaposlenost, Distrikt Brčko, Federacija BiH, Republika Srpska, Bosna i Hercegovina


Poslednje reči - Blic Online\nTurski list "Sabah" preneo je da su poslednje reči ubijenog saudijskog novinara Džamala Kašogija upućene njegovim ubicama bile da mu ne prekrivaju usta pošto boluje od astme i mogao bi da se uguši.\nSpasio je svoje tri ćerke od utapanja, ali sam nije uspeo da se izvuče, a ovo su njegove POSLEDNJE REČI\nJedan otac iz Tenesija poginuo je spasavajući svoje tri ćerke od opasnih struja u vodama Floride, a njegove poslednje reči Olivija, Ketrin i Grejs nikada neće zaboraviti.\nPopularni forum "Redit" pozvao je svoje korisnike da iznesu svoja iskustva sa smrću osoba u okruženju, to jest njihovim poslednjim rečima i postupcima, a reakcije su stigle iz svih krajeva sveta.\nProgutao je puža iz najobičnije opklade, usledilo je OSAM GODINA PAKLA, a onda i smrt: Njegove poslednje reči upućene majci SLAMAJU SRCE\nSem Balard bio je primeren tinejdžer iz Sidneja koji nije bio svestan da će mu jedna noć 2010. promeniti čitav život.\nHladnokrvni ubica Robert Bats (40), osuđen za likvidaciju zatvorskog stažara van dužnosti Donovana Parksa, ubijen je u petak uveče ubrizgavanjem smrtonosne injekcije u Džordžiji, prenosi Miror.\nVečeras je prikazana poslednja, trinaesta epizoda najskuplje srpske serije svih vremena, a u istoj su prikazani poslednji trenuci života Stefana Prvovenčanog, koji su, nema sumnje, mnoge ostavili bez daha.\nNa dan 13. decembra 2003. u operaciji "Crvena zora" uhapšen je dugogodišnji neprijatelj američke države i čovek od kojeg su strepeli svi njegovi susedi na Bliskom istoku - Sadam Husein.\n"TELO JE U ŠUMI" Najčudnije reči koje su lekari čuli od pacijenata na samrti\nLET'S DO IT! Poslednje reči osuđenika na smrt koje ODZVANJU KROZ VEČNOST\nKada je ovim osuđenicima na smrt došao "sudnji čas" i kada su bili svesni da odbrojavaju poslednje minute života, surova istina nije ih prestravila, već su s osmehom na licu sačekali kraj. Njihove poslednje reči su neretko bile veoma duhovite.\nDOK SAM JA ŽIV, VI ĆETE PATITI Šokantne poslednje reči osuđenika NA SMRT\nDa bi stekli uvid u stanje uma i poslednje misli osuđenika na smrt, psiholozi su analizirali reči koje su zatvorenici iz Teksasa izgovorili nekoliko minuta pre nego što im je ubrizgana smrtonosna injekcija.\nPoslednje reči kontroli letenja uputio kopilot\nZvaničnici u Maleziji rekli su da veruju da je poslednje reči kontroli letenja izgovorio kopilot nestalog malezijskog aviona, pre nego što je letelica iščezla s radara, prenosi britanski BBC.\nIzboden bezbroj puta: Kamerman otkrio detalje stravične smrti Stiva Irvina\nDžastin Lajons, kamerman koji je snimio poslednje trenutke života Stiva Irvina, ispričao je kako je izgledala šokantna smrt čuvenog “lovca na krokodile”.\nPoslednje reči koje izgovaraju osuđenici na smrt: "Mir", "Žao mi je", "Napred kauboji!"\nPoslednje reči koje izgovaraju osuđenici na smrt u SAD sežu od pokajanja i psovki do zaklinjanja u nevinost, od jednosložnih reči do pravih malih govora, i od praktičnih zahteva do verskih i filozofskih citata.\nPoslednje reči rok zvezda\nU obnovljenom izdanju “Enciklopedije pokojnih rok-zvezda: Heroin, pištolji i sendviči sa šunkom”, jedan od autora kaže da “čak i najelokventnijima ponestane reči kada kucne poslednji čas”.\nPoslednje reči Ričarda Holbruka\nPosednje reči Ričarda Holbruka u komunikaciji sa lekarima neposredno pred smrt, odnosila se na Avganistan, izjavio je portparol Stejt departmenta Filip Krauli.


Predstavnički dom Kongresa usvojio nacrt budžeta za 2018.\nPredstavnički dom amerićkog Kongresa usvojio je nacrt budžeta za fiskalnu 2018. godinu, koja je počela 1. oktobra, vredan 4.000 milijardi dolara, što se smatra velikim korakom ka predstavljaju republikanske poreske reforme.\nMera je usvojena uz malu većinu 216-212, uprkos otporu pojedinih republikanaca u poslednjem trenutku. Usvajanje nacrta budžeta u Predstavničkom domu olakšaće proceduru usvajanja novog poreskog zakona u Senatu, iako tek predstoje odluke o pojedinim spornim pitanjima.\nMeđutim, današnje usvajanje nacrta budžeta, bila je pobeda za predsednika Trampa i republikanske lidere u Kongresu, koji su se zarekli da će reformisati poreski zakon, koji je na snazi već više od 40 godina.\nTom republikanskom planu protive se demokrate, koje tvrde da će od njega korisi imati uglavnom bogati građani i korporacije, iako predsednik i republikanci tvrde da su olakšice namenjene srednjoj klasi.


CIRCOM - Godišnja konferencija\nUdruženje regionalnih javnih – televizijskih servisa Evrope - CIRCOM, od 1983. godine, održava godišnju konferenciju u različitim zemljama i sa različitim emiterima. Ove godine domaćini su Novi Sad, RTV i Novosadski sajam.\nCilj 37. godišnje konferencije je da se održi sastanak na kojem će kolege podeliti najbolje ideje. Fokus je na strateškim pitanjima: sadržaju, tehnologiji, publici, online produkciji i drugim temama emitovanja. Tema je i budućnost regionalnih medija, a sa posebnim osvrtom na kvalitetan sadržaj, dinamične i smislene veze sa publikom, gledanju ravno u oči digitalnim tehnologijama.\n"Mislim da je RTV Vojvodine upravo stožer ovakvih konferencija u smislu svoje prakse, posebno kada je reč o broju jezika koji se emituju na radiju i televiziji i mislim da su jedinstven primer dobre prakse ne samo u na teritoriji AP Vojvodine i Srbije, već i na evropskom polju", ističe Dragana Milošević, pokrajinska sekretarka za kulturu i javno informisanje.\nU ime domaćina, Radio-televizije Vojvodine, prisutnima se obratio generalni direktor dr Miodrag Koprivica, koji je iskazao veliko zadovoljstvo što je RTV ove godine domaćin tako značajne konferencije.\nTokom dva dana, na Konferenciji će se, u Kongresnim centru "Master", između ostalog, tražiti i odgovori na pitanja - hoće li regionalni mediji prihvatiti budućnost zasnovanu na tehnologijama - od razvoja robotskih reporterskih mašina, primene veštačke inteligencije u redakcijama do realne analitike potrošnje sadržaja i uspešnih poslovnih modela.\nVrhunac svake konferencije je Pri CIRCOM Gala, na kojoj se prepoznaju i pohvaljuju programi u različitim žanrovima, od 1990. godine uz uručenje nagrada, najboljim produkcijama.


Gazprom zainteresovan da investira u energetske projekte na srpskom tržištu | Energetski portal Srbije\nGazprom zainteresovan da investira u energetske projekte na srpskom tržištu\n21.10. 2018 Vesti | Srbija\nMinistar rudarstva i energetike Aleksandar Antić sastao se, u Beogradu, sa predstavnicima ruske kompanije Gazprom Energoholding, koja se bavi elektroenergetikom i vodeća je kompanija u tom sektoru u Rusiji, inače ćerkom firmom kompanije Gazprom.\nPredstavnici kompanije, izvestili su ministra Antića o zainteresovanosti o investiranju u energetske projekte na srpskom tržištu, s obzirom na to da je novom portfoliju kompanije predviđeno širenje poslovanja na evropsko i tržište Azije.\nSrbiju vide kao tržište atraktivno za dalja ulaganja i to je jedan od razloga za sastanak sa srpskim ministrom rudarstva i energetike.\n– Spremni smo za dalje projekte i u oblasti OIE, a naše širenje na evropsko tržište hteli bismo da započnemo upravo iz Srbije, poučeni pozitivnim iskustvima Gazpromnjefta, kompanije koja ima većinski udeo u Naftnoj industriji Srbije, ali i imajući u vidu naš zajednički projekat Termoelektrane-toplane u Pančevu, kazao je izvršni direktor Gazprom Energoholdinga, Denis Fedorov.\nNa sastanku je pozitivno ocenjena dosadašnja realizacija TE – TO Pančevo, zajedničkog projekta NIS-a i Gazprom Energoholdinga. Plan je da godišnja proizvodnja električne energije u TE – TO iznosi 1400 GWh što je, primera radi, dovoljno za snabdevanje 230.000 prosečnih domaćinstava.\n– Visok nivo bilateralnih političkih odnosa predsednika Putina i predsednika Vučića, želimo da pretočimo u efikasnu i široku ekonomsku saradnju sa Ruskom Federacijom. S obzirom na to da su vodeće ruske energetske kompanije u Srbiji prisutne kroz saradnju Gazproma i Srbijagasa, kao i kroz većinsko vlasništvo Gazpromnjefta u NIS-u, želimo da tu saradnju proširimo i na druge aspekte proizvodnje energije, a u saradnji sa ruskim partnerima, izjavio je ministar rudarstva i energetike Aleksandar Antić.


Četiri predstave na ovosedmičnom repertoaru scene Mess - Klix.ba\n17.11.2015. u 10:14\n1/4 Koncert ptica\n3/4 Brašno u venama\n4/4 Mali mi je ovaj grob\nPredstojeća sedmica Scene MESS publici će ponuditi četiri predstave koje će se sa ukupno pet igranja predstaviti u Kamernom teatru 55, Sarajevskom ratnom teatru i Bitef teatru u Beogradu.\nSve predstave nastale su u koprodukciji sa domaćim i regionalnim teatrima, a ovosedmični repertoar će u utorak, 17. novembra otvoriti "Brašno u venama" u SARTR-u u 20 sati, te "Koncert ptica" u Kamernom teatru 55 u također 20 sati.\nPredstava "Brašno u venama" Borisa Liješevića, govori o porodici koju je rat rasuo po svijetu i koja se poslije više od dvadeset godina ponovo okuplja. Priča komada "Koncert ptica" Aleša Kurta, govori o vrlo aktuelnoj temi potrage za vječnom mladošću sjedne strane i o ljudskoj potrebi da na bilo koji način i po svaku cijenu sačuva ono što voli.\nNastavak sedmice obilježit će igranja predstava "Aveti“" Andreja Nosova i "Mali mi je ovaj grob" Dine Mustafića. Predstava "Aveti" nastala prema istoimenom djelu Henrika Ibzena govori o instituciji braka i o poziciji žene u građanskom društvu, a publika će je moći pogledati u Bitef teatru u Beogradu u srijedu, 18. novembra u 20 sati. U Sarajevu, u Kamernom teatru 55, nova igranja u petak 20. novembra i subotu 21. novembra imat će i predstava "Mali mi je ovaj grob", priča o sarajevskom atentatu i implikacijama tog čina na današnje vrijeme.


Medunjanin se vratio u Izrael, upitan odlazak iz Maccabija – Informer\nHaris Medunjanin i dalje je igrač izraelskog Maccabija iz Tel Aviva. Fudbalski A reprezentativac Bosne i Hercegovine u ponedjeljak je napustio Izrael i otputovao u Holandiju gdje je trebao realizovati transfer.\nMeđutim, pregovori sa nekoliko klubova su propali pa se Medunjanin jutros vratio u Tel Aviv. Danas je trenirao sa saigračima iz Maccabija, a iz kluba su skeptični da posao biti završen u zimskom prelaznom roku.\nPrema pisanju izraelskih medija još uvijek postoji mala šansa da naš reprezentativac napusti Maccabi, jer u pojedinim zemljama prelazni rok nije završen. Ukoliko se to ne desi, Medunjanin će do kraja sezone ostati u Tel Avivu…\nPodsjetimo, Medunjanin je nakon sukoba sa trenerom privremeno suspendovan, a nakon isteka kazne nije u ozbiljnijim kombinacijama stručnog štaba Maccabija.\nZbog hladnoće obustavlja se nastava u svim područnim školama u Sarajevu


Privredna komora Crne Gore - najkomora regiona | Privredna komora Crne Gore\nDodjela ovogodišnjih nagrada u organizaciji Regionalne nezavisne agencije za izbor i promociju najmenadžera i najkompanija regiona Jugoistočne Evrope, održana je juče, 4. jula u hotelu Holiday Inn u Sarajevu, uz prisustvo nekoliko stotina najuspješnijih menadžera iz desetak zemalja Evrope i većeg broja privrednih, političkih i javnih ličnosti iz regiona.\nPo izboru struĉnog žirija Privredna komora Crne Gore je proglašena za najkomoru Jugoistočne i Srednje Evrope za 2013. godinu.\nNagrade se dodjeljuju već 28-i put, što znači tradiciju, a svakako i potvrđuje da je riječ o vrijednim i cijenjenim priznanjima. Do sada su ova priznanja za najličnosti godine dodijeljena predsjedniku Crne Gore, gospodinu Filipu Vujanoviću, predsjedniku Republike Hrvatske, gospodinu Ivu Josipoviću, te brojnim kompanijama i menadžerima nosiocima privrednog razvoja u svojim zemljama i regionu.\nDodijeljene su ukupno 22 menadžerske nagrade najuspješnijim menadžerima, institucijama i kompanijama, i 14 nagrada najuspješnijim pojedincima, koji su svojim aktivnostima doprinijeli stvaranju povoljnijeg ambijenta za biznis i ekonomiju.\nPrivredna komora Crne Gore je dobila nagradu za kontinuirani razvoj i kvalitet rada i usluga. Nagradu je primio predsjednik Privredne komore Crne Gore, Velimir Mijušković.\n"Ovako vrijedno priznanje, prepoznajem u prvom redu kao činjenicu da poslove koje rade veoma predano komore našeg regiona, cijenjeni su u širim razmjerama i na taj način se ove institucije uvažavaju kao najefikasniji promoteri nacionalnih ekonomija. Privredna komora Crne Gore kroz unaprijeđeno angažovanje članstva u radu organa i tijela ove institucije, uz ostale potencijale, uspjela je da bude prepoznata u regionu po napretku. Za to su svakako zaslužni i svi oni koji su vodili Komoru prije mene, jer su je postavili na jasne i dobro osmišljene osnove. Uvjeren sam da će ova nagrada biti dodatni podsticaj radu Privredne komore Crne Gore na brojnim poslovima koji se nalaze pred njom, a posebno u složenim ekonomskim prilikama koje živimo svi u regionu i šire poslednjih godina."\nPredsjednik Privredne komore Crne Gore, kako je istakao ima razloga da bude ponosan i na uspjehe pojedinaca i kompanija iz Crne Gore, koji su po svom uspjehu prepoznati u regionu, zbog čega su i nagrađeni:\nDragan Bokan, izvršni direktor kompanije Voli - najmenadžer regiona\nDragan Laketić, predsjednik Odbora direktora kompanije Crnogorski elektroprenosni sistem i Jovan Lekić, generalni direktor kompanije Nall International - najbolje evropske kompanije i najmenadžeri\nBranka Pavlović, generalna izvršna direktorica Societe Generale Banka Montenegro - najmenadžer u bankarstvu i najbanka u regionu\nŽarko Radulović je dobitnik priznanja najmenadžer decenije; kompanija kojom rukovodi Hotels Group Montenegro Stars je proglašena najkompanijom, a Hotel Splendid, koji posluje u okviru ove kompanije proglašen je najhotelom u regionu.\nSvečanoj ceremoniji dodjele nagrada prethodila je poslovna konferencija, pod nazivom: "Regionalna privredna saradnja i razvoj", na kojoj je o značaju Komora regiona u procesima poslovnog povezivanja i razvoja, govorio predsjednik Privredne komore Crne Gore Velimir Mijušković.\nMijušković je tom prilikom istakao da ukoliko se osvrnemo na dio istorije, čiji smo svjedoci, sjetićemo se izuzetnog značaja koji su dale privredne komore sa prostora bivše Jugoslavije, kako bi se uspostavili zamrli ekonomski odnosi.\nUpravo od Privredne komore Crne Gore, a u partnerstvu sa Komorom Srbije i uz podršku Komore Makedonije formirana je Asocijacija komora Balkana, kojoj su se respektujući opravdanost motiva udruživanja priključile ostale komore ex YU, Turske, Kipra, Grčke, Bugarske i Rumunije. Taj, za to vrijeme hrabar i napredan poduhvat, prepoznala je Privredna komora Savezne Republike Njemačke i podržavala ga finansijski i savjetodavno, upravo cijeneći tu svijetlu viziju u tada nestabilnom području visokog rizika, gledano sa političke strane.\nTakođe, komore su veoma aktivno učestvovala u pregovaranju i pripremi CEFTA sporazuma, koji u ekonomskom smislu predstavlja sigurno najznačajniji dokument za regionalnu trgovinu. Ove institucije su i osnivači CEFTA foruma privrednih komora, koji CEFTA sekretarijat iz Brisela prepoznaje kao važno savjetodavno tijelo.\nKomore regiona, uključujući naravno tu Privrednu komoru Crne Gore nastavljaju da djeluju u smjeru povezivanja privreda, te pružanju pomoći u uspostavljanju prekogranične saradnje i povezivanja. Svoje odlično izgrađene veze, pored ostalog temelje i na Sporazumima o saradnji kojima se jasno definišu pravci djelovanja. Upravo na osnovu toga i zajednički osmišljavamo tematske poslovne susrete, razmatranje određenih tema na poslovnim okupljanjima, identifikujemo probleme u prometu roba preko granica i slično. Komora Crne Gore ima potpisane takve sporazume sa svim nacionalnim komorama regiona, kao i sa značajnim brojem lokalnih komora.\nTim povodom Predsjednik crnogorske Komore je kao o posebno važnom vidu saradnje komora regiona govorio o izazovu korišćenja evropskih fondova za unapređenje prekogranične saradnje. Činjenica je da su strukturni fondovi Evropske unije i programi podrške namijenjeni zemljama u predpristupnoj fazi veoma naklonjeni projektima bilateralne i prekogranične poslovne saradnje između preduzeća, posebno kada je riječ o ulaganjima u proizvodne procese. Preduzeća, posebno mala i srednja, nemaju dovoljno kvalifikovanog kadra koji bi, između ostalog, mogao da se bavi i uistinu komplikovanim procedurama koje su nametnute od strane evropske administracije. S toga, sve više privrednih komora regiona razvija svoju konsultantsku funkciju i pomaže da se savladaju mentalitetske i stvarne barijere od balkanskog privrednika do briselskih fondova. Sam proces pregovaranja i otvaranja poglavlja treba shvatiti kao mogućnost da se određeni principi na kojima EU počiva bolje razumiju te da se ta znanja dalje prenose i na regionalna preduzeća. Kada se govori o prednosti kvaliteta pregovaranja i integracija nad brzinom pristupa misli se baš na to – optimalno korišćenje svih mogućnosti koje predpristupna faza pruža.


Velika Toyotina jesenja akcija za bezbrižnu zimu - GARAŽA\nSvi kupci nekog od proizvoda iz paketa originalne zimske dodatne opreme u ovlašćenim Toyota servisima tokom meseca decembra 2014. godine na poklon će dobiti originalno Toyotino sredstvo protiv smrzavanja vetrobranskog stakla.\nPaket originalne zimske dodatne opreme uključuje: zaštitne gumene obloge prtljažnika, hromirane zaštitne lajsne branika, zavesice točkova koje sprečavaju prskanje blata i kamenčića po karoseriji vozila koje je posebno izraženo u jesenjim i zimskim uslovima vožnje, kao i zaštitni tretman Toyota ProTect-om, revolucionarnim premazom koji je potekao iz istraživanja svemirske agencije NASA, a koji obezbeđuje visok nivo zaštite kako spoljašnjih tako i unutrašnjih površina vozila, uz garantovanu zaštitu punih 5 godina.\nPored toga, u ponudi su i raznovrsni artikli od kompeta zimskih točkova sa pnaumaticima, akumulatora, hemijskih sredstava za održavanje, kuka za vuču, parking senzora, alarmnih sistema, do krovnih kofera i nosača skija različitih dimenzija.\nPosebno ističemo i specijalne cene održavanja za vozila starija od 5 godina.\nTakođe, svi vasnici Toyota vozila mogu da preuzmu besplatnu Android aplikaciju MOJA TOYOTA sa Google Play servisa. Aplikacija omogućava informisanje vozila o terminu predstojećeg servisa, komunikaciju sa odabranim servisom preko mobilne aplikacije, obaveštavanje o aktuelnim ponudama i uslugama.\nOznake: 2014, akcija, jesen, servis, toyota, zima\nPrevious Previous post: Ford Fieste s dizel motorima jeftnije i do 2.630 evra\nNext Next post: Volvo Cars na sajmu automobila u Los Angelesu


"Nastavljen izvoz krušaka u Rusiju, dogovaramo izvoz mesa u Tursku"\nFoto: Srna | Košarac: Nastavljen izvoz krušaka u Rusiju, dogovaramo izvoz mesa u Tursku\nSrna 28.12.2020 16:27\nMinistar spoljne trgovine i ekonomskih odnosa u Savjetu ministara Staša Košarac rekao je da će do kraja januara imati sastanak s ministrom poljoprivrede Turske i da će tražiti da se 5.000 tona crvenog mesa izveze u ovu zemlju, te da je izvoz krušaka u Rusiju nesmetano nastavljen.\n"Otvaramo nova tržišta i već smo dobili određene impute da se ubrzano radi kada je u pitanju EU. Svjesni smo činjenice da moramo obezbijediti našim prerađivačkim kapacitetima, našoj primarnoj proizvodnji plasman na neka nova tržišta", rekao je Košarac.\nOn je naglasio da se od toga neće odustati.\nOsvrćući se na proteste poljoprivrednika na carinskim terminalima Gradiška i Rača, Košarac je naveo da uvođenje prelevmana i carine od 10 odsto dvije godine, može izazvati domino efekat koji mogu da plate neke druge grane u BiH.\nOn je istakao da nema osnova ni argumentacije za uvođenje mjera ograničenja, te da cijene ne može određivati ministar spoljne trgovne i ekonomskih odnosa.\nKošarac je naveo i da je izvoz krušaka u Rusiju nesmetano nastavljen nakon što je utvrđeno da laboratorije u BiH ne prepoznaju bolest koju su imale sporne kruške izvezene u Rusiju.\nOsvrćući se na 78,6 tona koje su kao trule izvezene u Rusiju, Košarac je rekao da Uprava za zaštitu zdravlja bilja ugovara tržišta, dok su nadležni entitetski inspektorati ključni za spoljnotrgovnski promet jer to nije nadležnost zajedničkog nivoa, nego entitetskih institucija.\nOn je ukazao da Uprava za zaštitu zdravlja bilja na temelju informacija entitetskih institucija vodi evidenciju i u bazi podataka ima podatke o tome koliko je voća i povrća izvezeno iz BiH.\n"Na temelju podataka Uprave za zaštitu zdravlja bilja dobili smo podatak da je u određenim pošiljkama, čini mi se četiri kamiona, na osnovu analize koju je sačinila ruska strana uočena određena vrsta bolesti. Kada se ta pošiljka vratila u BiH utvrđeno je da laboratorijski sistem ne prepoznaje", rekao je Košarac.\nOn je istakao da je nakon revizije pošiljki koje su vraćene u BiH nastavljen spoljnotrgovinski promet voća s Rusijom.\n"Nakon svih tih analiza iz BiH je izvezeno 197.187 kilograma krušaka. Posao je nastavljen, a u kontrolu su bile uključeni 'Bioplod' iz Kozarske Dubice i 'Agroimpeks' iz Banjaluke", rekao je Košarac.\nStaša Košarac Izvoz Rusija Kruška Meso Turska\nGoogle daje dvije milijarde dolara za poslovni prostor\nPromet na Sarajevskoj berzi premašio 680.000 KM


17.06.2020 10:03 Autor: Raport.ba\nNabavka opreme koja je građane Republike Srpske zadnjeg dana vanrednog stanja koštala 403 hiljade KM u Srbiji košta 180 hiljada KM, istakao je Slobodan Stanić, predsjednik Odbora za zdravstvo SDS.\n“Nakon što smo saznali da je u istom danu kad je ukinuto vanredno stanje premijer Višković za bolnicu Srbija od Puteva Srpske naručio nabavku digitalnog RTG aparata Topaz 32 i ultrazvučnog uređaja sa tri sonde Hitachi F37 u iznosu od 403 hiljade KM danas novi šok – ista oprema u Srbiji košta 180 hiljada KM”, kazao je Stanić.\nPredsjednik Odbora za zdravstvo SDS je naglasio da je strašno da istu medicinsku opremu nabavljamo po duplo većoj cijeni nego što je ona u Srbiji.\n“Apsurd je veći što se javni novac rasipa na skupe nabavke i duple iznose nego u Srbiji dok se od Srbije traži pomoć u vidu nabavke osnovne medicinske opreme – stalaka za infuziju i stetoskopa”, rekao je Stanić.\nOn je kazao da je posebno indikativno što je svaka nabavka tokom vanrednog stanja urađena direktnom pogodbom sa jednim ponuđačem.\n“Kad napišete vrstu i tip opreme koju tražite bez otvorene ponude jasno je da preferirate nekog dobavljača i on može da postavi cijenu koju hoće. U takvoj nabavci samo nedostaje slika aparata i ime firme od koje želite da nabavite”, zaključio je Stanić.\nTagovi: medicinska oprema SDS Slobodan Stanić Srbija\nAutomobil sa srpskim tablicama se zakucao u kuću blizu granice, ima mrtvih\nVučićevo naoružavanje Srbije Zapad vidi kao veliku opasnost: Moglo bi potaknuti novi rat, a znaju i gdje bi počeo\nNoćna vježba Vojske Srbije, po prvi put pokazuju dejstvo raketa "kornet". Došao i Vučić: Pravimo korake najvećeg napretka u regionu\nCure sve užasniji detalji ubistva porodice Đokić: ‘Policajci su uočili ruku kako viri između nekih dasaka…‘


Psi nisu osetljivi na korona virus, mačke mogu da se zaraze - Bolja Zemlja\nPsi nisu osetljivi na korona virus, mačke mogu da se zaraze\nMačke mogu da se zaraze korona virusom, dok psi nisu osetljivi na ovu bolest, pokazuje jedna studija koja je nedavno objavljena, zbog čega Svetska zdravstvena organizacija traži da se detaljnije ispita eventualni prenos virusa između ljudi i kućnih ljubimaca.\nStudija koja u kojoj su izneti ovi podaci objavljena je na sajtu časopisa Sajens, a još se navodi da su istraživanja pokazala da se kune mogu zaraziti virusom COVID-19. Dalje se navodi da itraživači smatraju da se psi, kokoške, svinje i patke verovatno neće zaraziti virusom.\nGlavni cilj ove studije bio da se utvrdi koje su životinje ranjive na virus kako bi mogle da se koriste u eksperimentalne svrhe.\nIzuzev nekoliko prijavljenih infekcija kod mačaka i pasa, nema većih dokaza da kućni mogu biti prenosnici.\nPrethodni tekstKako gajiti šargarepe u saksiji na terasi\nSledeći tekstNevolje sa korovom: Kako zaštititi kukuruz posle nicanja?


Saopštenje Ministarstva spoljnih poslova Republike Azerbejdžan povodom 35. godišnjice i Međunarodnog dana sećanja na katastrofu u nuklearnoj elektrani u Černobilju\nPovodom 35. Međunarodnog dana sećanja na katastrofu u nuklearnoj elektrani u Černobilju, izražavamo solidarnost sa zemljama, kao i sa svim ljudima pogođenim ovom tragedijom.\nNuklearna katastrofa u Černobilju kod Pripjata u severnom delu Ukrajine 1986. godine bila je humanitarna tragedija enormnih razmera. Eksplozija je u atmosferu ispustila velike količine radioaktivnih materijala uzrokujući kontaminaciju različitog stepena u Ukrajini, Belorusiji i Rusiji. Bila je to jedna od najozbiljnijih nuklearnih katastrofa, koja je izložila nekoliko stotina hiljada ljudi visokom nivou radijacije i prisilila oko 350.000 ljudi da napuste svoje domove i evakuišu se iz kontaminiranih područja. 31 osoba je odmah stradala, a između 4000 i 27000 ljudi umrlo je zbog izlaganja zračenju. Mnogi ljudi koji su živeli stotinama kilometara od mesta eksplozije razboleli su se od radijacije u periodu nakon katastrofe.\nAzerbejdžan je, zajedno sa nekoliko drugih zemalja, aktivno učestvovao u ublažavanju posledica ove katastrofe ekspresnim slanjem više od 7000 spasilaca i drugog osoblja u to područje. Azerbejdžan je privremeno smestio oko 7000 ljudi pogođenih nesrećom i omogućio im osnovnu rehabilitaciju i lečenje. Stanovništvo Azerbejdžana je platilo enormnu cenu: oko 5000 osoba trenutno pati od posledica černobiljske katastrofe, a procenjuje se i da je od tada približno 2000 građana pogođenih černobiljskom katastrofom preminulo.\nKatastrofa u Černobilju imala je dubok uticaj na nuklearnu industriju, što je dovelo do povećane saradnje na polju bezbednosti i usvajanja novih pravnih instrumenata. Krucijalno je to, što je globalna pažnja usmerena na bezbednost i važnost ljudskih i organizacionih faktora u postizanju ovih promena. Dalekosežni efekat ove katastrofe dokazao je da sigurnost nuklearnih elektrana treba da se tiče ne samo država u kojima se nalaze, već i zemalja u blizini koje bi mogle biti pogođene potencijalnim opasnostima.\nU tom kontekstu, međunarodna zajednica treba temeljno da se pozabavi rizicima u vezi sa nuklearnom elektranom Metsamor u Jermeniji. Ova nuklearna elektrana izgrađena je u periodu između 1976 i 1980. godine sa sličnom tehnologijom koja je korišćena u Černobilju i nalazi se u aktivnoj seizmičkoj zoni. Fatalna kombinacija zastarele tehnologije i ovakve lokacije svrstavaju Metsamor među najopasnija nuklearna postrojenja na svetu. Uprkos neprekidnim upozorenjima različitih međunarodnih organizacija koje taj objekat nazivaju „opasnošću za čitav region“, Jermenija i dalje nastavlja da eksploatiše nuklearnu elektranu Metsamor i nakon isteka njenog životnog veka.\nEvropska unija je 2020. godine još jednom apelovala na Jermeniju da zatvori elektranu, rekavši da se elektrana „ne može modernizovati do nivoa da u potpunosti ispunjava međunarodno prihvaćene standarde nuklearne sigurnosti, te stoga zahteva hitno zatvaranje i bezbednu dekomisiju postrojenja“.\nKorišćenje zastarele tehnologije i nepoštovanje bezbednosnih uputstava tokom eksploatacije Metsamora predstavljaju ozbiljnu ekološku pretnju za širi region.\nŠtaviše, učestali incidenti krijumčarenja nuklearnih materijala kao što je visoko obogaćeni uranijum izazivaju dodatnu zabrinutost u pogledu pravilnog fizičkog obezbeđenja elektrane i njenih nuklearnih materijala.\nNa ovaj dan sećanja pozivamo sve relevantne međunarodne organizacije, institucije civilnog društva koje su aktivne u oblasti nuklearne bezbednosti i pitanjima životne sredine, kao i zemlje regiona da podignu svest javnosti o sprečavanju potencijalne katastrofe i da mobilišu svoje napore u zalaganju za zatvaranje nuklearne elektrane Metsamor.


Postoji nekoliko mogućih razloga iz kojih ne možete da se povežete sa drugim računarima na kućnoj mreži ili da delite datoteke i štampače sa njima. U sledećim odeljcima potražite određeni problem i moguća rešenja.\nPrikaži sveNiste kreirali matičnu grupu ili joj se niste pridružili\nMatična grupa povezuje računare na matičnoj mreži da biste mogli da delite slike, muziku, video zapise i štampače. Matična grupa je zaštićena lozinkom i uvek ćete moći da odaberete šta ćete deliti sa grupom. Kreiranje matične grupe ili pridruživanje njoj predstavlja najlakši način deljenja datoteka i štampača na mreži.\nKreiranje matične grupe ili pridruživanje njoj\nKliknite na dugme Kreiraj odmah ili Pridruži se odmah i pratite uputstva.\nNe koristite matičnu grupu, a fascikla ili štampač kojem pokušavate da pristupite se ne deli\nPreporučuje se da koristite matičnu grupu za deljenje datoteka i štampača na mreži, zato što je to mnogo lakše za podešavanje. Deljenje datoteka i štampača bez matične grupe predstavlja proces od dva dela. Prvo treba da uključite deljenje na način koji je opisan ispod. Druga stvar koju treba da uradite jeste podešavanje svojstava deljenja za stavku ili premeštanje stavke u neku od javnih fascikli da bi druge osobe mogle da joj pristupe.\nAko je otkrivanje mreže isključeno, u odeljku Otkrivanje mreže izaberite opciju Uključi otkrivanje mreže i kliknite na dugme Sačuvaj promene. Ako vam bude zatražena administratorska lozinka ili njena potvrda, otkucajte lozinku ili je potvrdite.\nIzaberite opciju Uključi deljenje datoteka i štampača i kliknite na dugme Sačuvaj promene. Ako vam bude zatražena administratorska lozinka ili njena potvrda, otkucajte lozinku ili je potvrdite.\nDeljenje datoteka pomoću javnih fascikli\nIzaberite opciju Uključi deljenje tako da sve osobe koje imaju pristup mreži mogu da otvore datoteke ili Uključite deljenje tako da sve osobe koje imaju pristup mreži mogu da otvaraju, menjaju i kreiraju datoteke i kliknite na dugme Sačuvaj promene. Ako vam bude zatražena administratorska lozinka ili njena potvrda, otkucajte lozinku ili je potvrdite.\nIzvršite ove korake na svom računaru i na svim mrežnim računarima sa kojima želite da se povežete, a koji rade pod operativnim sistemom Windows 7.\nOtkrivanje mreže je podrazumevano isključeno za javne mreže. Promena tipa mrežne lokacije u kućnu ili poslovnu predstavlja drugi način uključivanja otkrivanja mreže. Da biste saznali kako da promenite tip mrežne lokacije, pogledajte članak Izbor mrežne lokacije.\nUključeno je deljenje zaštićeno lozinkom\nDeljenje zaštićeno lozinkom je po podrazumevanoj vrednosti uključeno za računare u radnim grupama. Kada je uključeno deljenje zaštićeno lozinkom, osobe koje koriste druge računare na mreži ne mogu pristupiti deljenim fasciklama ili štampačima ako nemaju korisnički nalog na vašem računaru. Postoje dva načina za uključivanje deljenja datoteka ili štampača:\nKreirajte identične korisničke naloge na svim računarima u radnoj grupi (preporučuje se). Više informacija potražite u članku Kreiranje korisničkog naloga.\nDeljenje zaštićeno lozinkom nije dostupno na računarima koji su na domenu.\nRačunari nisu u istoj radnoj grupi\nViše informacija o pridruživanju radnoj grupi potražite u članku Pridruživanje radnoj grupi ili kreiranje radne grupe. Imajte u vidu da je podrazumevano ime radne grupe u operativnom sistemu Windows 7 RADNA GRUPA.\nNemate dozvolu za pristup datoteci ili fascikli kojoj pokušavate da pristupite\nObratite se vlasniku datoteke ili fascikle i zatražite dozvolu. Ako ste na poslovnoj mreži, obratite se administratoru mreže.\nSmernice grupe mogu blokirati vezu\nAko računar sa kojim pokušavate da se povežete pripada domenu, moguće je da je administrator mreže omogućio smernice koje blokiraju veze ka računarima pridruženim domenu. Obratite se administratoru mreže za pomoć.\nRačunar ne poseduje najnovije ispravke za mrežnu skretnicu\nDa biste se uverili da imate najnovije ispravke, obratite se proizvođaču mrežne skretnice.


BAGER IZ 80-IH GODINA PONOVO U FUNKCIJI\nNAKON 10 GODINA REMONTOVAN BAGER EKG NA PK „GRIVICE“\nNa površinskom kopu „Grivice“ tokom mjeseca juna izvršen je generalni remont na EKG 1 bageru koji već deset godina nije bio u funkciji.\nDugo se razmišljalo o isplativosti remonta bagera prije svega zbog rezervnih dijelova za koje nije postojala sigurnost da će odgovarati traženoj kvaliteti. Međutim, nakon detaljne analize situacije ipak se krenulo sa poslovima. Pokretanje bagera poslije toliko godina ispostavilo se veoma značajno za kopove Rudnika jer je omogućeno brže ostvarenje planirane proizvodnje uglja i otkrivke, te kontinuirani rast produktivnosti.\nOsposobljavanje bagera zapremine kašike 8 metara kubnih i kapaciteta otkrivke negdje oko 400 metara kubnih po satu još je značajnije uzme li se u obzir činjenica da će za mjesec dana krenuti povećana potražnja za ugljem. Poslovi remonta završeni su ubrzanim tempom za oko 20-ak dana. Izvršen je generalni remont bagera, osposobljen reduktor, zamijenjen rolni krug, zupčanik sa rolnama, zvijezde, papuče, osposobljen transport, te drugi dijelovi koji su bager doveli u potpuno funkcionalno stanje. Nosioci radova bili su radnici Rudnika okupljeni u stručanom timu ljudi sa posebnim zaduženjima za svaki pojedinačni segment remonta, a većina poslova zasnivala se na mašinskom sektoru.\nOrganizator i pokretač poslova bio je rukovodilac pogona „Površinska eksploatacija uglja“ Šehval Lapandić, dok je mašinskim dijelom poslova rukovodio Mirnes Softić.\nPo završetku remonta bager je pušten u rad na površinskom kopu „Grivice“ na kojem trenutno rade četiri bagera. Remontovani bager radi na utovaru uglja i mijenja bagere većih kapaciteta, koji su sada raspoređeni isključivo na realizaciji otkrivke.\nNakon sumiranja i analiziranja isplativosti procijenjeno je da je remont koštao negdje oko 900.000 KM, što je neuporedivo sa vrijednošću uglja koji će u narednom periodu biti iskopan upravo sa ovim bagerom.\nKako nam je rekao Zehrudin Goletić poslovođa mašinskog održavanja još jedan bager ovog tipa postoji i na površinskom kopu „Turija“ koji ne radi već duži period. Iako je plan bio da odmah nakon završetka radova na bageru EKG 1 na PK „Grivice“ započnu radovi i na bageru EKG 2 na PK „Turija“ do sada su urađene samo neke sitnije opravke. Zbog nedostatka radne snage i vremena godišnjih odmora kompletno remontovanje bagera bit će prolongirano za naredni period. Bitno je napomenuti da na drugom bageru ima znatno manje poslova, tako da bi i opravka trebala ići dosta brže.\nPočetkom naredne godine na kopove će pristići još dva ugovorena hidraulična bagera marke Liebherr, koja će sa već postojećom mehanizacijom zasigurno dugoročno doprinijeti stabilizaciji proizvodnje na kopovima.


U BiH oprali više od 10 miliona KM: Kokainskim novcem opremali federalne specijalce – Fokus.ba\nS obzirom na dobre odnose sa federalnim specijalcima narko boss Edin Gačanin je odlučio donirati i 75 kompleta opreme za Specijalnu jedinicu Federalne uprave policije. U ljeto 2017. godine Gačanin je, prema policijskim informacijama, angažovao osobu od povjerenja koja je iz holandskog grada Breda donijela novac kojim je trebala biti kupljena oprema za FUP.\nKako kupovina nije mogla biti obavljena gotovinskim plaćanjem nađena je privatna kompanija koja je obavila transakcije. Tako se u julu 2017. godine firma „RHEA Expres“ Sarajevo pojavljuje kao donator opreme za specijalnu policiju, a donaciju je primio federalni ministar unutrašnjih poslova Aljoša Čampara. Oprema nabavljena u Kanadi kasnije je prebačena Federalnoj upravi policije kojom je tada rukovodio Dragan Lukač, nakon čega je raspoređena Specijalnoj jedinici FUP-a čiji su pripadnici bili odani pratioci Edina Gačanina, vođe narko kartela “Tito and Dino”.\n#Dino Konaković#dragan lukač#izdvojeno#kokain#narkokartel#u fokusu#goran memija#alem hodovic


Hotpoint Ariston Andris RS 10 OR bojler | ePonuda.com\nHotpoint Ariston Andris RS 10 OR bojler cene\nZapremina 10 l, Način montaže Visokomontažni, Materijal kazana Čelični, emajlirani, Širina 36.\ncena 9.190,00 din\nEPonuda nije internet prodavnica već Vam omogućava da brzo i lako nađete Hotpoint Ariston Andris RS 10 OR bojler po najjeftinijoj ceni. Naš cilj je da kupci budu što bolje informisani o ponudi Hotpoint Ariston Andris RS 10 OR bojler na tržištu Srbije. Vrlo lako nalazite željeni proizvod za kategoriju Bojleri cene, ne morate da lutate od sajta do sajta za Hotpoint Ariston Bojleri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Hotpoint Ariston Andris RS 10 OR bojler sa PRODAVCEM. EPonuda ne može da garantuje potpunu tačnost specifikacije i slika za Hotpoint Ariston Andris RS 10 OR bojler. Pre kupovine, podatke za Hotpoint Ariston Andris RS 10 OR bojler proverite na sajtu PROIZVOĐAČA.


RTCG - Radio Televizija Crne Gore - Nacionalni javni servis :: Politika :: Institucije da brzo i adekvatno reaguju\nBRAJOVIĆ PORUČIO 09. 12. 2018. 13:20 >> 18:37 13\nPredsjednik Skupštine Crne Gore Ivan Brajović očekuje da sve nadležne državne institucije adekvatno i brzo reaguju, u slučaju stavljanja u zatvor poslanika PzP Nebojše Medojevića.\n„U redovnoj sam komunikaciji sa poslaničkim klubovima, primarno sa DF vezano za probleme u kojima se nalaze njihova dva poslanika, i sa DPS kao najbrojnijim klubom. U postojećim okolnostima, kada su prisutne različite dileme - od pravnih, procesnih pa do ljudskih, očekujem da sve nadležne državne institucije adekvatno i brzo reaguju u datim zakonskim okvirima”, poručio je Brajović.\nUvjeren je da poslanici crnogorske Skupštine pokazuju neophodno strpljenje i razumijevanje u ovoj, kako navodi Brajović, delikatnoj situaciji i da će nastaviti da daju doprinos pronalaženju rješenja.\n“Ponoviću stav da moguće pravne dileme ne smiju ugroziti uspostavljeni politički dijalog, opredijeljenost i vlasti i opozicije da radom u plenumu i radnim tijelima Skupštine, kao i radom u novoformiranom Odboru unaprjeđuju naše društvo i jačaju demokratski izborni okvir.\nU narednom periodu ćemo raditi na preciznijem definisanju statusa poslanika i slobode iznošenja stavova u političkom djelovanju”, zaključio je Brajović.\nAmbasada u Hagu za jače odnose dvije zemlje\nBrajović čestitao rukometašicama\nDa se proširenje ZB nađe na listi prioriteta


Kuće na Siciliji za jedan euro\nKuće na Siciliji za jedan euro\nMnoge od tih kuća su prava riznica starina – keramičkih pločica iz 18. veka, zidanih peći na drva ili tavanica s gredama.\n„Zaljubili su se u naše selo zbog mira i čistog vazduha“, rekao je gradonačelnik Đuzepe Ferarelo. „Spremni smo da, na naš tradicionalno gostoprimljiv način, dočekamo još ljudi.“\n„Za cenu ove kuće ne možete da platite ni parking u Australiji“, kaže Alen. „Ako volite italijanski stil života, ako ste željni avanture, ovo se čini kao dobar izbor.“\n„Ranije, kada biste uveče šetali centrom sela dešavalo se da ne sretnete živog čoveka. To je baš tužno“, kaže Pjaca.\nStarac smatra da je „rasprodaja“ kuća dobra inicijativa jer će pomoći da se selo ponovo naseli.\nGradonačelnik Ferarelo kaže da meštani očekuju ekonomski boljitak, ali priznaje da bi strani kupci mogli da donesu i neke neželjene promene – na primer, da umesto tradicionalnih radnjica niknu prodavnice suvenira.\n„Za naše starije sugrađane, naše roditelje, najvažnije je da mladi prestanu da odlaze. Pokazaćemo da je u vreme krize moguće baviti se turizmom čak i u centru Sicilije.“


Zvezda zakazala četiri provere na Kipru - Sportske.net\nZvezda zakazala četiri provere na Kipru\nAktuelni šampion Srbije odigraće četiri kontrolne utakmice u sklopu druge faze priprema za prolećni deo sezone, a već su poznati termini i tri rivala.\nZvezda rekla svoje, stigla i prva reakcija iz FSS!Zaljubio se u Italiju, ali kako Zvezdi odoleti?POTVRĐENO - Zvezda traži titulu iz 1946!Zvezda - Orlandić neće na Daleki istok, nekoliko pojačanja na vidiku!Zvanično - Fibel parafirao ugovor sa Anžijem\nEkspedicija fudbalskog kluba Crvena zvezda doputovala je u Beograd nakon desetodnevnog boravka u Kopru i Dekanima. Trener Miodrag Božović dao je igračima dva slobodna dana pred put na Kipar gde će biti odrađena druga faza priprema.\nCrveno-beli se u petak, 27. januara, sele u toplije krajeve gde će odigrati i četiri kontrolne utakmice. Termini su već poznati, a traži se još samo jedan rival za poslednju proveru.\nPrva utakmica na programu je 31. januara, a u pitanju je duel protiv mađarskog Šopronija. Dva dana kasnije, 2. februara, crveno-beli će odmeriti snage sa Olimpijom Satu Mare (Rumunija).\nJedanaestog dana februara na programu će biti dva duela. Prvi je protiv ruskog Volgara, dok se drugi protivnik još uvek traži.\nBaza fudbalera Crvene zvezde tokom drugog dela priprema biće grad Pafos koji se nalazi na jugozapadnom delu Kipra.


Rad za svetliju budućnost | UGS Nezavisnost\nGLOBALNA KOMISIJA ZA BUDUĆNOST RADA\nNove snage transformišu svet rada. Te tranzicije zahtevaju odlučno delovanje.\nPred nama su bezbrojne mogućnosti da unapredimo kvalitet svog radnog života, proširimo mogućnost izbora, eliminišemo jaz između polova, popravimo štete nastale usled globalnih nejednakosti, i još mnogo toga. Ipak, ništa od ovoga se neće dogoditi samo od sebe. Bez odlučnog delovanja, kretaćemo se ka svetu u kome se postojeće nejednakosti i neizvesnosti uvećavaju.\nTehnološki napredak – veštačka inteligencija, automatizacija i robotika – stvoriće nova radna mesta, ali oni koji u toj tranziciji izgube posao mogu biti najmanje osposobljeni da iskoriste nove mogućnosti. Današnje veštine neće odgovarati poslovima budućnosti, a novostečene veštine mogu brzo postati zastarele. Orijentacija privreda ka zelenom poslovanju stvoriće milione radnih mesta kako budemo usvajali održive prakse i čiste tehnologije, ali druga radna mesta će nestati kako države budu smanjivale svoje industrije sa intenzivnom potrošnjom ugljenika i resursa. Ništa manje značajne nisu ni demografske promene. Povećanje broja mladog stanovništva u nekim delovima sveta i starenje stanovništva u drugima može stvoriti pritisak na tržišta rada i sisteme socijalnog osiguranja, ali u tim promenama leže nove mogućnosti da omogućimo brigu i inkluzivna, aktivna društva.\nTreba da iskoristimo prilike koje nam pružaju te transformativne promene da bismo stvorili svetliju budućnost i ostvarili ekonomsku bezbednost, jednake mogućnosti i socijalnu pravdu, a kao krajnji rezultat – ojačali svoje društveno tkivo.\nIskoristiti trenutak: Udahnuti novu energiju društvenom ugovoru\nOstvarivanje ovog novog puta zahteva posvećeno delovanje vlasti, kao i organizacija poslodavaca i zaposlenih. Oni treba da udahnu novu energiju društvenom ugovoru koji radnim ljudima daje pravedan udeo u privrednom napretku, poštuje njihova prava i pruža im zaštitu od rizika u zamenu za njihov neprestani doprinos privredi. Socijalni dijalog može igrati ključnu ulogu u obezbeđivanju relevantnosti ovog ugovora za upravljanje promenama koje su u toku kada svi akteri u svetu rada učestvuju u potpunosti, uključujući milione radnika koji su sada isključeni.\nProgram u čijem je središtu čovek\nZa budućnost rada predlažemo program u čijem je središtu čovek, koji jača društveni ugovor tako što u središte ekonomske i socijalne politike i poslovne prakse stavlja ljude i posao koji obavljaju. Ovaj program se sastoji od tri stuba delovanja, koji zajedno mogu podstaći rast, jednakost i održivost za sadašnje i buduće generacije:\nPOVEĆANJE ULAGANJA U SPOSOBNOSTI LJUDI\nDa bismo omogućili ljudima da budu uspešni u ugljenično neutralnom, digitalnom dobu, naš pristup ide dalje od ljudskog kapitala, zalazeći u šire dimenzije razvoja i napretka životnog standarda, uključujući prava i povoljan ambijent koji proširuje ljudske mogućnosti i poboljšava njihovo blagostanje.\nUniverzalno pravo na celoživotno učenje koje ljudima omogućuje sticanje kvalifikacija, prekvalifikaciju i dalje usavršavanje. Celoživotno učenje obuhvata formalno i neformalno učenje od ranog detinjstva i osnovnog obrazovanja do učenja u zrelom dobu. Vlade, radnici i poslodavci, kao i obrazovne institucije, imaju komplementarne odgovornosti za izgradnju delotvornog i na odgovarajući način finansiranog ekosistema za celoživotno učenje.\nPovećati investicije u institucije, politike i strategije koje će podržati ljude kroz buduće tranzicije u svetu rada. Mladim ljudima će biti potrebna podrška za snalaženje u sve težem prelazu iz škole na radno mesto. Starijim radnicima će biti potrebne veće mogućnosti izbora zahvaljujući kojima će moći da ostanu ekonomski aktivni koliko god žele i koje će stvoriti celoživotno aktivno društvo. Svim radnicima će biti potrebna podrška kroz sve veći broj tranzicija na tržištu rada tokom njihovog života. Aktivne politike tržišta rada treba da postanu proaktivne, dok javne službe za zapošljavanje treba proširiti.\nSprovesti transformišući i merljiv program za rodnu ravnopravnost. Svet rada počinje kod kuće. Od roditeljskog odsustva do investicija u javne službe za negu, politikama treba podsticati podelu neplaćenog rada na nezi kod kuće kako bi se ostvarila stvarna jednakost mogućnosti na radnom mestu. Jačanje glasa i vođstva žena, ukidanje nasilja i uznemiravanja na radu i sprovođenje transparentne politike zarada jesu preduslovi za rodnu ravnopravnost. Potrebne su i specifične mere za rešavanje pitanja rodne ravnopravnosti na budućim tehnološki uslovljenim radnim mestima.\nObezbeđivanje univerzalne socijalne zaštite od rođenja do starosti. Budućnost rada zahteva snažan i prilagodljiv sistem socijalne zaštite zasnovan na načelima solidarnosti i podele rizika, koji podržava potrebe ljudi tokom životnog ciklusa. To zahteva postojanje donje granice koja omogućuje osnovni nivo zaštite svima kojima je potrebno, uz sisteme socijalnog osiguranja na osnovu doprinosa koji obezbeđuju viši nivo zaštite.\nPOVEĆANJE ULAGANJA U INSTITUCIJE RADA\nNaše preporuke nastoje da ojačaju i revitalizuju institucije rada. Od uredbi i ugovora o radu do kolektivnih ugovora i sistema inspekcije rada, te institucije su elementi od kojih su izgrađena pravedna društva. One utiru put ka ozvaničenju zaposlenja, smanjuju siromaštvo radnika i obezbeđuju budućnost rada uz dostojanstvo, ekonomsku bezbednost i jednakost.\nUspostavljanje univerzalne garancije rada. Svi radnici, bez obzira na svoj ugovorni odnos ili radni status, treba da uživaju osnovna radnička prava, zaradu koja obezbeđuje „odgovarajući egzistencijalni minimum” (Statut MOR, 1919), maksimalno ograničenje radnih sati i zaštitu bezbednosti i zdravlja na radu. Kolektivni ugovori ili zakoni i propisi mogu podići taj najniži nivo zaštite. Ovaj predlog takođe omogućuje da bezbednost i zdravlje na radu bude priznato kao jedno od osnovnih načela i prava na radu.\nVeća samostalnost u upravljanju vremenom. Radnicima je potrebna veća samostalnost u organizovanju svog radnog vremena, s tim da ispunjavaju potrebe preduzeća. Korišćenje tehnologije da bi se proširila mogućnost izbora i postigla ravnoteža između rada i privatnog života može im pomoći da ostvare ovaj cilj i da reše pitanje pritiska koji nastaje sa sve nejasnijim granicama između radnog vremena i privatnog vremena. Potrebni su stalni napori da bi se primenila maksimalna ograničenja radnog vremena uz mere za poboljšanje produktivnosti, kao i garantovan minimalan broj radnih sati kako bi se omogućio stvaran izbor u pogledu fleksibilnosti i kontrole nad rasporedom radnog vremena.\nObezbeđivanje kolektivnog zastupanja radnika i poslodavaca kroz socijalni dijalog kao javno dobro, koje se aktivno podstiče javnim politikama. Svi radnici i poslodavci moraju uživati pravo na slobodu udruživanja i pravo na kolektivno pregovaranje, pri čemu država mora biti garant tih prava. Organizacije radnika i poslodavaca moraju ojačati svoju reprezentativnu legitimnost kroz inovativne tehnike organizovanja koje dopiru do onih koji su angažovani u radu preko onlajn platformi, uključujući korišćenjem tehnologije. One takođe moraju upotrebiti svoju moć okupljanja kako bi bili zastupljeni različiti interesi.\nKorišćenje tehnologije i upravljanje tehnologijom za pristojan rad. Ovo znači da radnici i rukovodioci pregovaraju o formi rada. To takođe znači usvajanje pristupa veštačkoj inteligenciji na principu „čovek komanduje”, koji obezbeđuje da konačne odluke koje utiču na rad donose ljudi. Takođe treba uspostaviti međunarodni sistem upravljanja za digitalne radne platforme kojim bi se od platformi (i njihovih klijenata) zahtevalo da poštuju određena minimalna prava i zaštite. Tehnološki napredak takođe iziskuje regulisanje upotrebe podataka i algoritamsku odgovornost u svetu rada.\nPOVEĆANJE ULAGANJA U PRISTOJAN I ODRŽIV RAD\nPreporučujemo transformišuće investicije, u skladu sa Agendom za održiv razvoj do 2030. Ujedinjenih nacija.\nPodsticaji za promovisanje investicija u oblasti od ključnog značaja za dostojanstven i održiv rad. Te investicije će takođe unaprediti rodnu ravnopravnost i mogu stvoriti milione radnih mesta i novih mogućnosti za mikro, mala i preduzeća srednje veličine. Razvoj ruralne ekonomije, u kojoj se nalazi budućnost mnogih radnika u svetu, treba da postane prioritet. Neophodno je usmeravanje investicija u visokokvalitetnu fizičku i digitalnu infrastrukturu kako bi se smanjile razlike i podržale usluge visoke vrednosti.\nPreoblikovanje struktura podsticaja poslovanja za dugoročne pristupe investicijama i istraživanje dopunskih pokazatelja ljudskog razvoja i blagostanja. Te aktivnosti mogu uključiti pravedne poreske politike, revidirane standarde korporativne odgovornosti, poboljšanu zastupljenost zainteresovanih strana i promene u praksi izveštavanja. Potrebno je razviti i nova merila za ocenu napretka zemalja, kako bi se obuhvatile distributivne dimenzije rasta, vrednost neplaćenog rada koji se obavlja za potrebe domaćinstava i zajednica i neželjene posledice privredne aktivnosti, kao što je degradacija životne sredine.\nPozivamo sve zainteresovane strane da preuzmu odgovornost za izgradnju pravedne i ravnopravne budućnosti rada. Hitna akcija za jačanje socijalnog ugovora u svakoj zemlji iziskuje sve veća ulaganja u sposobnosti ljudi i institucije rada i korišćenje prilika za pristojan i održiv rad. Zemlje treba da donesu nacionalne strategije zao budućnost rada kroz socijalni dijalog između vlada i organizacija zaposlenih i poslodavaca.\nPreporučujemo da sve relevantne multilateralne institucije ojačaju svoj zajednički rad na ovoj agendi. Naročito preporučujemo uspostavljanje sistematičnijih i sadržajnijih radnih odnosa između Svetske trgovinske organizacije (STO), bretonvudskih institucija i MOR. Postoje jake, složene i ključne veze između trgovinske, finansijske, ekonomske i socijalne politike. Uspeh predloženog programa rasta i razvoja u čijem je središtu čovek u velikoj meri zavisi od koherentnosti između ovih politika.\nMOR mora igrati odlučujuću ulogu u podršci za ostvarenje ovog programa, vođen svojim normativnim zadatkom zasnovanim na pravima i uz puno poštovanje svog tripartitnog karaktera. MOR može postati središnja tačka u međunarodnom sistemu za socijalni dijalog, usmeravanje i analizu nacionalnih strategija za budućnost rada, kao i za ispitivanje kako primena tehnologije može pozitivno uticati na formu rada i dobrobit radnika.\nOsim toga, preporučujemo da se posebna pažnja posveti univerzalnosti zadatka MOR. Ovo podrazumeva proširenje njegovih aktivnosti kako bi se obuhvatili oni koji su u prošlosti ostali isključeni iz socijalne pravde i dostojanstvenog rada, naročito one koji rade u sivoj ekonomiji. To takođe podrazumeva inovativne mere za rešavanje pitanja sve raznovrsnijih situacija u kojima se rad obavlja, naročito novonastalu pojavu rada uz digitalno posredovanje u platformskoj privredi. Smatramo da je univerzalna garancija rada odgovarajuće sredstvo za rešavanje tih izazova i preporučujemo da MOR hitno posveti pažnju njenom sprovođenju.\nOvaj izveštaj smatramo početkom putovanja. Pošto MOR okuplja vlade, poslodavce i radnike iz celog sveta, prikladno je da služi kao putokaz i vodič za put koji je pred nama.


pregovori Архиве - Biznis i Finansije\nEr Srbija počela pregovore o restrukturiranju duga prema Etihad ervejz partners BV\nEr Srbija započela je „intenzivne“ pregovore sa Etihad ervejz partners BV (EAP BV) oko restrukturiranja svog višemilionskog duga. EAP BV je fond koji je nacionalni prevoznik iz Ujedinjenih Arapskih Emirata uspostavio da bi finansirao svoje podružnice.\nEr Srbija je nedavno obavestila Etihad ervejz partners BV (EAP BV) da potencijalno neće moći da ispuni svoje dužničke obaveze usled krize izazvane koronavirusom.\n„Er Srbija poslala je svojim kreditorima predlog sa revidiranim iznosima i rokovima otplate kredita i verujemo da se pregovorima može postići obostrano prihvatljivo rešenje. Treba napomenuti da je Er Srbija do sada redovno izmirivala svoje obaveze“, navodi se u saopštenju aviokompanije.\nAviokompanija je napomenula da još uvek ima punu podršku svojih akcionara tokom ove krize.\nEtihad ervejz partners BV (EAP BV) fond je prošlog meseca istakao da je Er Srbija „spremna da se uključi u smislene diskusije kako bi se postigao prihvatljiv dogovor“.\nEr Srbija je u septembru 2015. godine uzela kredit od EAP I BV vredan 52,9 miliona dolara koji na naplatu dospeva u septembru 2020. godine, uz godišnju kamatnu stopu od 6,96 odsto.\nOTP banka predstavila poslovne rezultate i pokrenula Genarator Zero


O projektu | zaštita podataka o ličnosti\nOva platforma izrađena je u okviru projekta “Zaštita podataka o ličnosti kao osnovno ljudsko pravo” koji sprovodi organizacija Partneri za demokratske promene Srbija u saradnji sa Mrežom Odbora za ljudska prava u Srbiji (CHRIS mreža). Projekat finansiraju Delegacija Evropske unije u Republici Srbiji i Fondacija za otvoreno društvo Srbija.\nZaštita ličnih podataka predstavlja potpuno nov koncept u Srbiji: Zakon o zaštiti podataka o ličnosti iz 1998. godine ostao je zapamćen kao propis koji je bio na snazi oko deset godina, bez ijednog pokušaja bilo kog nadležnog organa i/ili pojedinca da u praksi iskoristi zaštitne mehanizme koje je Zakon predvideo. Usled pritisaka da se domaće zakonodavstvo upodobi evropskim standardima, Srbija je usvojila novi Zakon o zaštiti podataka o ličnosti (ZZPL) u oktobru 2008. godine.\nZakon ustanovljava širok krug dužnosti za veliki broj subjekata i uspostavlja centralnu ulogu Poverenika za informacije od javnog značaja i zaštitu podataka o ličnosti (Poverenik), kao primarnog državnog organa, nadležnog za sprovođenje nadzora nad primenom Zakona. Sa druge strane, u Srbiji postoji ozbiljan nedostatak tehničkih znanja i kapaciteta u oblasti zaštite ličnih podataka, kao i odsustvo iskustava u vezi sa primenom novih institucionalnih zahteva ustanovljenih Zakonom (na pr. uspostavljanje i održavanje baze podataka od strane rukovaoca ili obrađivača podataka, uspostavljanje sigurnosnih mera kako bi se onemogućio neovlašćeni pristup i/ili gubitak, ili neovlašćena izmena ličnih podataka koji se čuvaju kod obrađivača, i sl.). Istovremeno, skromna svest relevantnih društvenih aktera (državnih organa, organa lokalne samouprave, privrednih subjekata, organizacija civilnog društva i građana) o rizicima nestručnog rukovanja podacima o ličnosti pogoduje kontinuiranom kršenju osnovnih ljudskih prava.\nPartneri Srbija su izradili ovu platformu sa ciljem podizanja svesti javnosti o konceptima predviđenim pravnim okvirom koji uređuje oblast privatnosti, i naročito oblast zaštite podataka o ličnosti. Takođe, ova platforma može poslužiti rukovaocima podataka o ličnosti da se dodatno upoznaju sa svojim zakonskim obavezama. Trudićemo se da redovno objavljujemo aktuelne zanimljivosti i na praktičan način ovu oblast približimo široj javnosti.\nmediji vlada deca Dan zaštite podataka naročito osetljiv podatak chris provera zakon slobodan pristup informacijama iznošenje podataka iz zemlje SAD šabić partneri sud bezbednost voa zadržani podaci o komunikaciji bia poslodavac-zaposleni tajnost komunikacije identitet istraživanje jmbg društvene mreže internet poslovanje video nadzor evropska unija udruženje biometrija prisluškivanje vba svrha obrade marketing poverenik mup skupština anonimnost zdravstvo zaštitnik građana


07. 07. 2015. Sastanak Alijanse za borbu protiv trgovine ljudima\nDržavni sekretar Ministarstva unutrašnjih poslova Aleksandar Nikolić otvorio je i prisustvovao dvodnevnom sastanku Alijanse za borbu protiv trgovine ljudima. Konferencija je održana u Beču, kako bi se prodiskutovali načini da se umanje rizici od trgovine ljudima u okviru migracionih ruta.\nTokom uvodnog izlaganja, državni sekretar Nikolić je istakao da je tokom predsedavanja Srbije OEBS-om pitanje borbe protiv trgovine ljudima kao drastičnog kršenja osnovnih ljudskih prava i kompleksnog bezbednosnog problema, jedno od prioritetnih. On je ukazao na značaj teme konferencije, jer se danas suočavamo sa novim oblikom mešovitih migracija koji obuhvata kako izbeglice i tražioce azila, tako i ekonomske migrante, koji su pod rizikom od trgovine ljudima i različitih oblika eksploatacije.\n„Među kategorijom migranata najranjivija su deca koja putuju sama bez pratnje roditelja ili staratelja i mlade devojke i žene, kao i tražioci azila koji ne biraju način da pobegnu iz svoje zemlje što ih može dovesti do trgovaca ljudima koji ih u nameri eksploatacije krijumčare kroz mnoge zemlje do krajnjeg odredišta“, naglasio je Nikolić, i poručio da sve države OEBS-a treba da pojačaju saradnju u borbi protiv trgovine ljudima i zaštiti žrtava.\nTokom konferencije, državni sekretar Nikolić se sastao sa izvršnim direktorom Kancelarije UN za drogu i kriminal (UNODC) Jurijem Fedotovim. Tom prilikom, razgovarali su o zajedničkoj saradnji i programu UNODC za Jugoistočnu Evropu, koji će biti predstavljen u oktobru. Takođe, dogovoreno je da se nastavi podrška relevantnim organima Republike Srbije u cilju pripreme pregovora u okviru Poglavlja 24.


Dodik pisao predsedniku i premijeru Grčke: Vi štitite granice celog Balkana i EU - Novinar.rs\nSrpski član PreDodik pisao predsedniku i premijeru Grčke: Vi štitite granice celog Balkana i EUdsedništva BiH Milorad Dodik uputio je pisma predsedniku Grčke Prokopisu Pavlopulosu i premijeru Kirijakosu Micotakisu u kojima je izrazio najiskreniju podršku za sve napore i aktivnosti koje grčke vlasti sprovode u vezi sa najnovijem talasom ilegalnih migranata.\n“Štiteći granice Grčke, stali ste u odbranu ne samo granica Evropske unije nego i celog Balkana. Ilegalne migracije sa sobom nose niz humanitarnih i bezbednosnih izazova i samo zajedničkim odlučnim aktivnostima možemo da im odgovorimo na adekvatan način”, istakao je Dodik.\nDodik je zahvalio predsedniku i premijeru Grčke i njihovoj državi na svemu što čine na promociji mira i stabilnosti na Balkanu.\n“Grčki i srpski narod vežu neraskidive veze iz prošlosti, koje su u dokazane u najtežim trenucima kroz iskazano međusobno razumevanje, poštovanje i solidarnost”, naglasio je Dodik.\nUz najbolje želje za mir i blagostanje prijateljskog grčkog naroda, Dodik je uputio i izraze dubokog poštovanja predsedniku i premijeru Grčke.\nDodik: Nema NATO aviona na Manjači\nPosted in REGIONTagged #GRČKA #MIGRANTI #MILORAD DODIK #PISMO #REPUBLIKA SRPSKA\npon mar 2 , 2020


Ogromna gužva na GP Orašje, nema dovoljno sanitarnih inspektora | Dnevnik.ba\nDržavljani BiH koji dolaze iz inozemstva dobit će od sanitarnih inspektora rješenje o samoizolaciji u trajanju od 14 dana\nGranična policija BiH obavještava javnost da se jutros od 7 sati na ulazu u BiH stvorila ogromna gužva na MGP Orašje. Zbog malog broja sanitarnih inspektora, došlo je do stvaranja većih kolona putničkih motornih vozila te zadržavanje traje dva do tri sata .\nOvim putem podsjećamo javnost da je procedura ulaska u BiH jednaka na svim graničnim prijelazima i u svakom slučaju će državljani BiH koji dolaze iz inozemstva dobiti od sanitarnih inspektora rješenje o samoizolaciji u trajanju od 14 dana. Apeliramo, stoga, da se koriste ostali granični prijelazi kako se ne bi stvarala nepotrebna gužva, zbog čega se prilikom stajanja javlja i velika mogućnost širenja koronavirusa.\nNadalje, sve osobe koje ulaze na MGP Bosanska Gradiška, MGP Gradina i GP Bosanska Dubica, nakon što im sanitarni inspektori izdaju rješenje o samoizolaciji, bit će upućeni u šatorskiu karantenu u Bosanskoj Gradišci uz pratnju policijskih službenika MUP-a Republike Srpske i pripadnika Civilne zaštite, gdje će se izvršiti testiranje osoba (24 sata će se čekati na nalaz). One osobe za koje se utvrdi da su pozitivne na koronavirus, ostaju u šatorskoj karanteni do izlječenja, a drugi, koji nisu pozitivni, upućuju se u kućnu samoizolaciju.\nOrašje: U dva bureta pronašli sedam rastavljenih "kalašnjikova" i jedan "hekler"


ČAČAK Archives - Info 24\nDanas se obeležava Svetski dan borbe protiv side, a u Srbiji je od početka godine kod 130 osoba dijagnostifikovana HIV infekcija, 41 osoba je obolela od side, a 12 je\nPONEGDE SE OČEKUJE JAK VETAR Danas umereno oblačno, suvo i toplo, ujutru magla\nU Srbiji će danas ujutru ponegde biti kratkotrajne magle po kotlinama magla, a u većem delu dana biće umereno oblačno, suvo i toplo. U Timočkoj Krajini oblačno sa slabom kišom.\nRepublički hidrometeorološki zavod objavio je upozorenje zbog značajne promene vremena za područje naše zemlje. Kako se navodi u saopštenju objavljenom na sajtu RHMZ, u ponedelјak i utorak biće kišovito uz osetan pad\nPrema prognozi RHZS na području Srbije u narednom periodu se očekuju obilne padavine. Većinu mesta očekuje od 20 do 30 mm, a na istoku i jugoistoku Srbije oko 40 mm, lokalno\nIZNENAĐENJE Evo kakvo vreme nas očekuje do sredine novembra\nPrema najavi RHMZ-a, vreme u Srbiji će u narednom preriodu biti drugačije od onog na koje smo navikli u ovom periodu godine. Prema dugoročnoj prognozi Republičkog hidrometeorološkog zavoda, vreme do\nZarade u javnom sektoru će od Nove godine biti uvećane za 10%, a penzije za 5%. Pored povišice, penzioneri će u novembru dobiti i jednokratnu pomoć od po 5.000 dinara\nJESEN U KRATKIM RUKAVIMA Evo do kada će trajati Miholjsko leto!\nPrognoza da će jesen u Srbiji biti topla, sa velikim brojem gotovo letnjih dana, upravo se obistinjuje. Pred nama je punih deset dana pravog miholjskog leta. Meteorolozi za drugu polovinu oktobra,\nMnogi ljudi u Srbiji kao da priču o promeni klime vide kao još jednu ujdurmu sveta protiv nas. Imam utisak da naši ljudi ne veruju svetu čak i kad se


Politika Autor:Nataša Latković25. nov. 202118:32\nZoran Lutovac, Janko Veselinović, Dragan Đilas, Vuk Jeremić i Pavle Grbović Foto:Tanjug/Jadranka Ilić/Dragan Mujan/Nova.rs/Filip Krainčanić/Nova.rs/Zoran Lončarević/Nova.rs\nVodeće opozicione stranke SSP, DS i NS donele su odluku da zajedno izađu na izbore, a nosilac zajedničke liste na parlamentarnim izborima biće Marinika Tepić, potpredsednica SSP. Sagovornici lista “Nova” navode da je dogovor o zajedničkom nastupu jedini logičan i racionalan, a odluka Đilasa, Lutovca i Jeremića da na listi isture potpredsednike stranaka, koji su “manje oštećeni i imaju kapacitet da donesu više glasova”, dokaz njihove zrelosti.\nLideri tri opozicione stranke razgovore o zajedničkom nastupu na predstojećim izborima, koji su najavljeni za 3. april, privode kraju. Raspoređene su kvote na listi kandidata za poslanička mesta u Skupštini Srbije, svi su saglasni sa predlogom da nosilac liste bude Marinika Tepić, a u samom vrhu biće Miroslav Aleksić, potpredsednik NS.\nOTKRIVAMO Ovako će opozicija podeliti kvote na izbornoj listi\nPrema saznanjima “Nove”, kako trenutno stoje stvari, nestranačke ličnosti dobiće 10 mesta u prvih 30 na zajedničkoj listi, a na listi će biti i PSG, PzP i niz drugih manjih pokreta i udruženja.\nBojan Pajtić, bivši predsednik DS i profesor na Pravnom fakultetu u Novom Sadu, smatra da je odluka o zajedničkom nastupu na predstojećim izborima racionalna, jer bi u suprotnom svaka od pomenutih stranaka pojedinačno imala težak zadatak da samostalno pređe cenzus. On u izjavi za “Novu” navodi da je neophodno da te partije objedine sve političke i ljudske kapacitete.\n“Bukvalno je neophodno da imaju dovoljno ljudi da odbrane štandove, da odbrane izborni rezultat… Za to je neophodan veći broj ljudi kojim ne raspolaže nijedna stranka pojedinačno, ali zajedno raspolažu solidnim kapacitetom. Pritom, verujem da će postojati sinergetski efekat, jer ljudi u Srbiji vole kada se pokaže da političari ipak nešto mogu da se dogovore. To pogotovo važi za opozicione birače, koji su očajni zbog situacije u državi, važno im je da vide da su sujete i parcijalni interesi ostavljeni po strani i da postoji svest o tome koliko je situacija u kojoj se Srbija nalazi ozbiljna”, zaključuje Pajtić.\nOn kaže da su se stranke očito vodile trenutnim političkim rejtingom pojedinih članova stranaka, ne vodeći računa o tome da li su oni predsednici ili potpredsednici stranke.\n“Tako su pozicionirali i Mariniku i Aleksića što je opet pokazatelj određenog stepena zrelosti koji se očekuje od predsednika stranaka, da ispred sebe isture one koji imaju kapacitet da donesu više glasova, a sebe stave u drugi plan. Njihov rejting je nužno narušen prljavom kampanjom koju vode režimski mediji u Srbiji, ali je zaista zrelo i odgovorno i od Đilasa i Jeremića i Lutovca da ispred sebe stave one koji su manje oštećeni i koji će doneti veći broj glasova zajedničkoj listi”, ističe Pajtić.\nAleksić: Šira opoziciona kolona kao alternativa režimu, na izbore idemo zajedno\nOdgovarajući na pitanje o šansama na izborima, on kaže da veruje da ta koalicija ima potencijal da postigne rezultat oko 15 odsto.\n“Sve iznad toga bi bilo na nivou podviga, s obzirom na blokirane medije, kupovinu glasova, s obzirom na to da ljudi zaposleni u javnom sektoru moraju da glasaju vlast”, smatra Pajtić.\nDa je bilo logično da se stranke opozicije ujedine, imajući u vidu da njihove pojedinačne snage snage ne garantuju ulazak u Skupštinu, smatra i Ivo Čolović, programski direktor Cesida.\n“Ne treba zaboraviti da upravo te partije koje se ujedinjuju u koaliciju generalno dele slične, praktično identične, ideološke stavove. Ne treba zaboraviti da većina njih proizilazi iz nekadašnje DS, tako da je to još jedna faktor koji, koliko god možda delovao otežavajući dok su bili u DS, sad je možda i olakšavajući, s obzirom na to da imaju tu neku identičnu osnovu sa koje polaze. Imam utisak da ovo za njih na neki način može da bude dobitna kombinacija. Svakako će doprineti tome da opozicija ima svoje predstavnike u parlamentu, što je za početak sasvim dovoljno”, kaže Čolović za “Novu”.\nOn smatra da je toj grupi stranaka Beograd primaran cilj.\n“Dobra stvar je što većina tih političkih partija ima svoje centrale u Beogradu i što su one u Beogradu još najjače. Verovatno je na beogradskim izborima oni očekuju i s pravom mogu da očekuju najbolji rezultat. U Beogradu se svakako može očekivati bolji rezultat nego na nivou Sbrije, a da li će oni biti zadovoljni njima ili ne, ostaje da se vidi”, navodi Čolović.\nZoran Gavrilović, istraživač Birodija, kaže da sva istraživanja koje je gledao pokazuju da su građani skloni da glasaju za listu ujedinjene opoziciji, pošto ćemo biti u situaciji da se na predstojećim izborima borimo za normalne izbore.\n“Mi ćemo verovatno imati jednu nefer kampanju i u toj kampanji resursi stranaka moraju da se ukrupne. Bilo bi dobro da ta lista poslanika i kandidata bude napravljena uz pomoć istraživanja javnog mnjenja, jer glavna pretpostavka jeste da stranke opozicije čuju svoje birače, pogotovo one koje su u apstinenciji od 2012. godine”, navodi Gavrilović.\nBONUS VIDEO Vučić i zgubidani: Šta nam govori takva predsednikova retorika\nbojan pajtićDSivo čolovićizboriNSSSPZoran Gavrilović\npre 12 min 29


Bosch MUMXL10T multipraktik ( 4242002769646 ) - Prodaja Blenderi i Mikseri cena uvek najpovoljnija Kliklak uz isporuku u celoj Srbiji. WebShop Klik Klak\nKod proizvoda - SKU: 63087\nMesečna rata kredita na period od 24 meseca: 2.966 RSD Reprezentativni primer\nRezultat 60-godišnjeg iskustva: novi MaxxiMUM u MaxxiMUM i metalik boji - najbolji Bosch kvalitet.\nSmarth Dough Sensor: konstantna brzina mućenja sve vreme, i kod pripreme težeg testa i većih količina, obezbeđuje brze i savršene rezultate.\nDovršeni koncept delovanja: specijalno ergonomsko rešenje za jednostavno punjenje, obradu i ulivanje, sa uključenim Integrisan prostor za odlaganje kabla\nMogućnost upotrebe više od 120 funkcija: zahvaljujući širokom izboru pribora. Uključuje posudu od 5,4 litra od nerđajućeg čelika, mutilicu za mućenje od čistog silikona, metalnu mutilicu za mućenje, visokoefikasnu kuku za gnječenje.\nKorisna zapremina (l) 5,40 l\nUgrađen dodatni pribor 1 x Poklopac, 1 x Posuda za mešanje od nerđajućeg čelika, 1 x Pomagalo za dodavanje sastojaka, 1 x Metlica za gnečenje, metalna, 1 x Metlica za stepanje\nMeđunarodna oznaka MUMXL10T\nEAN kod 4.242.002.769.646\nBruto težina (kg) 11,800 kg\nNeto težina (kg) 9,700 kg\n1600W, inox posuda 5,4L, Smart Dough Sensor, 3D PlanetaryMixing, MaxxiMUM, siva/titanijum\nNaziv i šifra artikla: Bosch MUMXL10T multipraktik ( 4242002769646 )


Haradinaj: Nema razloga da Srbi ne podrže mog brata - 22.06.2017, Sputnik Srbija\nHaradinaj: Nema razloga da Srbi ne podrže mog brata\nAktuelni poslanik i kandidat za budućeg kosovskog poslanika iz redova ABK Daut Haradinaj očekuje da će Srpska lista podržati vladu njegovog brata Ramuša. 22.06.2017, Sputnik Srbija\nAktuelni poslanik i kandidat za budućeg kosovskog poslanika iz redova ABK Daut Haradinaj očekuje da će Srpska lista podržati vladu njegovog brata Ramuša.\nOn je za „Ekonoma onlajn“ rekao da nijedna kosovska partija nema razloga da se protivi budućoj vladi koji bi predvodio Ramuš Haradinaj.\n„Mislim da će svi članovi kosovskog parlamenta imati svoje pravo na govor. Bićemo otvoreni za saradnju sa svima. Ne mislim da Srpska lista ili bilo koja druga politička stranka ima legitiman razlog da se protivi novoj vladi“, rekao je Daut Haradinaj.\nInače, Daut Haradinaj u aprilu, dok je njegov brat Ramuš bio pritvoren u francuskom gradu Kolmaru, po poternici Srbije koja ga tereti za zločine nad srpskim civilima, pretio da Beograd treba da zna da će, ukoliko njegov brat ne bude oslobođen, dobiti isti odgovor kao 1999. godine.\nOn je takođe bio rekao da na Kosovu više neće biti mesta ni za jednog Srbina, ali je to kasnije negirao tvrdeći da su njegove reči izvučene iz konteksta i da nije pretio etničkim čišćenjem.


Zaustaviti propadanje dvorane | Palelive.com\nPočetna Izbori 2012 Izbori 2012 Zaustaviti propadanje dvorane\nZaustaviti propadanje dvorane\nISTOČNO NOVO SARAJEVO – Kandidat SNSD-a za načelnika opštine Istočno Novo Sarajevo LJubiša Ćosić rekao je danas da će, ukoliko pobijedi na izborima, njegov prvi zadatak biti da zaustavi dalje propadanje urušene sportske dvorane u ovoj opštini. Đosić je rekao novinarima da će u narednom periodu biti donesena odluka o tome da li bi trebalo izgraditi novu ili rekonstruisati postojeću dvoranu.\n“Međutim, prije svega se mora zaustaviti propadanje urušene dvorane o kojem sada niko ne razmišlja”, rekao je Ćosić i podsjetio da je u dvorani završen parket i mnogo finalnih radova.\nDa bi se uopšte razgovaralo o razvoju sporta na ovom području, kaže Ćosić, treba obezbijediti prostor za smještaj sportskih klubova.\n“Nažalost, taj prostor se urušio i pitanje je kada ćemo mi stvoriti uslove u Istočnom Novom Sarajevu da imamo modernu sportsku dvoranu”, ocijenio je Ćosić.\nOn je podsjetio da se ova dvorana gradi od 2004. godine i da je opština za njenu izgradnju podigla kredit od tri miliona KM, a lokalnoj skupštini nikada nije podnijela izvještaj o utrošku tih sredstava.\nĆosić je naglasio da su Vlada Republike Srpske i opština dale po milion KM za izgradnju ove dvorane, koja se urušila u februaru ove godine, a da se ne zna gdje su te pare potrošene.\n“Od tada imamo dvoranu u istom stanju, kojoj niko nije prišao skoro osam mjeseci”, rekao je Ćosić.\nOn je poručio da SNSD ne ulazi u vlast u Istočnom Novom Sarajevu radi vlasti, već pozitivne promjene i boljeg života stanovnika.\nPrethodni članak“Okamenila” se kapija Andrićgrada\nNaredni članakUtvrditi ko je odgovoran za urušavanje dvorane\nRadisav Mašić u prednosti u Foči\nMilovan Bjelica novi načelnik opštine Sokolac?\nDragoslav Todorović novi načelnik opštine